1999F0130 — DA — 01.07.2007 — 008.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS RETSAKT

af 3. december 1998

om vedtagelse af vedtægten for Europols personale

(1999/C 26/07)

RÅDET FOR DEN EUROPÆISKE UNION HAR — under henvisning til konventionen, udarbejdet på grundlag af artikel K.3 i traktaten om Den Europæiske Union, om oprettelse af en europæisk politienhed (Europol-konventionen) ( 1 ), særlig artikel 30, stk. 3, under henvisning til udtalelse fra styrelsesrådet, og ud fra følgende betragtning: ud fra følgende betragtning: Det tilkommer Rådet med enstemmighed at fastsætte de nærmere bestemmelser for Europols personale — VEDTAGET FØLGENDE VEDTÆGT:

Vedtægten for Europols personale INDHOLDSFORTEGNELSE AFSNIT I: Almindelige bestemmelser AFSNIT II: Europol-personale Kapitel 1: Almindelige bestemmelser Kapitel 2: Rettigheder og pligter Kapitel 3: Ansættelsesvilkår Kapitel 4: Arbejdsvilkår Kapitel 5: Vederlag og godtgørelse af udgifter Kapitel 6: Social sikring Afdeling A: Syge- og ulykkesforsikring Afdeling B: Invalide- og livsforsikring Afdeling C: Alderspension og udtrædelsespenge Afdeling D: Finansiering af invalide- og livsforsikringsordningen samt pensionsordningen Afdeling E: Fastsættelse af pensionsrettigheder Afdeling F: Udbetaling af sociale sikringsydelser Afdeling G: Europols indtræden i rettigheder Kapitel 7: Fejlagtigt eller utilstrækkeligt udbetalte beløb Kapitel 8: Disciplinærordning Kapitel 9: Klageadgang Kapitel 10: Ansættelsesforholdets ophør AFSNIT III: Lokalt ansatte AFSNIT IIIA: Tjenestemænd, der gør tjeneste i et tredjeland AFSNIT IV: Overgangsbestemmelser AFSNIT V: Ikrafttræden LISTE OVER BILAG Bilag 1: Stillinger ved Europol Bilag 2: Udvælgelsesprocedurer Bilag 3: Arbejdstidsudligning og vederlag for overarbejde Bilag 4: Ferie og orlov Bilag 5: Tillæg og godtgørelse af udgifter Bilag 6: Pensionsordning Bilag 7: Sammensætningen af personaleudvalget, invaliditetsudvalget og disciplinærrådet samt de nærmere regler for deres funktion Bilag 8: ►M7 Særbestemmelser vedrørende direktøren og vicedirektørerne ◄ Bilag 9: Særlige undtagelsesbestemmelser for tjenestemænd, der gør tjeneste i et tredjeland Bilag 10: Særlige bestemmelser vedrørende finansinspektøren, de(n) underordnede finansinspektør(er) og personale i finansinspektørens kontor Bilag 11: Særlige bestemmelser vedrørende sekretæren for Styrelsesrådet ogpersonale i Styrelsesrådets sekretariat

AFSNIT I

ALMINDELIGE BESTEMMELSER

Artikel 1

1. Denne vedtægt gælder for alt kontraktansat personale ved Europol. Dette personale består af:

— Europol-ansatte, dvs. personer, som udelukkende kommer fra de kompetente myndigheder, jf. artikel 2, stk. 4, i Europol-konventionen, samt personer, der kan komme enten fra disse myndigheder eller fra anden side;

— lokalt ansatte, der hvor de udtrykkeligt er nævnt i denne vedtægt.

▼M7

2. Vedtægten skal også gælde for Europols direktør og vicedirektører, for så vidt andet ikke følger af Europol-konventionen, og medmindre andet er fastsat i bilag 8, hvor der gøres rede for særbestemmelser vedrørende direktøren og vicedirektørerne.

▼M16

3. Vedtægten gælder også for Europols finansinspektør og underordnede finansinspektør(er) og personale i finansinspektørens kontor, med forbehold af Europol-konventionen og Europols finansforordning, og medmindre andet er fastsat i bilag 10, der indeholder særbestemmelser vedrørende finansinspektøren, de(n) underordnede finansinspektør(er) og personale i finansinspektørens kontor.

4. Vedtægten gælder også for sekretæren for Europols Styrelsesråd og personale i Styrelsesrådets sekretariat, med forbehold af Europol-konventionen, og medmindre andet er fastsat i bilag 11, der indeholder særbestemmelser vedrørende sekretæren for Styrelsesrådet og personale i Styrelsesrådets sekretariat.

▼B

Artikel 2

1. Ved Europol-ansatte forstås i denne vedtægt personer, der ansættes i en af de stillinger, der er opført i stillingsoversigten i bilag 1, med undtagelse af stillinger, der er forbeholdt lokalt ansatte.

For hver stilling specificeres, hvilke stillinger der kun kan besættes med personer, der kommer fra de kompetente myndigheder, jf. artikel 2, stk. 4, i Europol-konventionen, og hvilke stillinger der også kan besættes med andet personale.

Personer, der ansættes i en stilling, der udelukkende kan besættes med personer fra de kompetente myndigheder, kan få tilbudt en tidsbegrænset kontrakt for en sådan stilling, jf. artikel 6.

2. Europol foretager en vurdering af stillingerne med forbehold af godkendelse fra Styrelsesrådet for Europol alt efter arbejdsopgavernes art og omfang samt under hensyntagen til det ønskede kvalifikationsniveau og den relevante erfaring.

Antallet af stillinger og disses tjenstlige rang anføres hvert år i et bilag til budgettet.

Artikel 3

Ved lokalt ansatte forstås i denne vedtægt personer, der ansættes i overensstemmelse med lokal lovgivning med henblik på manuelle funktioner eller hjælpefunktioner i stillinger, der er defineret som sådanne i stillingsoversigten i bilag 1.

Artikel 4

Der oprettes i Europol et personaleudvalg, som varetager de opgaver, der tillægges det i denne vedtægt. Personaleudvalgets sammensætning og de nærmere regler for dets funktion fremgår af bilag 7.

Alle ansatte har stemmeret og er valgbare.

Artikel 5

De ansatte har foreningsfrihed; de kan specielt være medlemmer af personaleforeninger.

AFSNIT II

EUROPOL-PERSONALE

KAPITEL 1

ALMINDELIGE BESTEMMELSER

▼M16

Artikel 6

Alt Europol-personale, uanset om det ansættes i en stilling, der kun kan besættes med personer, der kommer fra de kompetente myndigheder, jf. artikel 2, stk. 4, i Europol-konventionen, eller i en stilling, der ikke er underlagt denne begrænsning, kontraktansættes fra starten for en tidsbegrænset periode på mellem et og fem år.

Den første kontrakt kan fornyes. Den samlede varighed af de tidsbegrænsede ansættelseskontrakter, heri medregnet eventuelle forlængelser, kan ikke overstige ni år.

Kun personale, der ansættes i en stilling, som ikke er begrænset til personer, der kommer fra de kompetente myndigheder, jf. artikel 2, stk. 4, i Europol-konventionen, kan kontraktansættes på ubegrænset tid efter at have gennemgået to kontraktperioder på særdeles tilfredsstillende vis i en ansættelsesperiode på mindst seks år.

Europols Styrelsesråd skal årligt give sin godkendelse, hvis direktøren har til hensigt at indgå kontrakter på ubegrænset tid. Styrelsesrådet kan fastsætte et loft for, hvor mange sådanne kontrakter der kan indgås.

▼B

Artikel 7

1. Direktøren skal ved besættelse af en stilling udelukkende tage hensyn til tjenstlige interesser og ikke til statsborgerskab, jf. dog artikel 24, stk. 1. Ansatte kan ansøge om at blive forflyttet inden for Europol.

2. En ansat kan blive anmodet om midlertidigt at gøre tjeneste i en højere lønramme end sin egen. Fra begyndelsen af den midlertidige tjenestes fjerde måned får han et tillæg, der er lig med forskellen mellem lønnen for hans lønramme og -trin og lønnen på det trin, han ville blive indplaceret i inden for den lønramme, hvor han midlertidigt gør tjeneste.

Artikel 8

1. Den lønramme og det løntrin, som en Europol-ansat indplaceres i ved ansættelsen, skal fremgå af kontrakten.

2. Hvis en Europol-ansat gør tjeneste i en stilling i en højere lønramme end den, han er blevet ansat i, skal der indgås en tillægskontrakt til ansættelseskontrakten.

KAPITEL 2

RETTIGHEDER OG PLIGTER

Artikel 9

Ansatte skal i deres arbejde for Europol og i deres adfærd udelukkende lade sig lede af Europols interesser; de må hverken søge eller modtage instruktioner fra nogen regering, myndighed, organisation eller fra nogen person, som ikke er tilknyttet Europol, jf. artikel 30, stk. 1, i Europol-konventionen.

Ansatte må ikke uden direktørens samtykke modtage titler, ordner, æresbevisninger, begunstigelser, belønninger, gaver eller vederlag af nogen art fra en regering eller fra nogen anden kilde uden for Europol, bortset fra sådanne, der tildeles for tjenester før udnævnelsen eller for tjenester under en orlov til aftjening af værnepligt eller anden national tjeneste.

Artikel 10

Ansatte er bundet af bestemmelserne om klassificering og tavshedspligt i Europol-konventionens artikel 31 og 32 og alle andre bestemmelser, som bygger på disse.

Hvis ansatte påtænker, med eller uden vederlag, at udøve en bibeskæftigelse eller overtage et hverv uden for Europol, skal de indhente direktørens samtykke. Dette samtykke gives ikke, hvis beskæftigelsen eller hvervet kan få skadelig indflydelse på de ansattes uafhængighed eller skade Europols arbejde.

Artikel 11

En Europol-ansats privatliv må ikke gribe ind i hans officielle pligter eller bringe disse eller Europol i vanry.

Artikel 12

Såfremt en ansat under udøvelsen af sit hverv skal tage stilling til et anliggende, i hvis behandling eller resultat han har en personlig interesse, skal han underrette direktøren herom.

Artikel 13

En ansat, der er kandidat til et offentligt hverv, hvortil valg finder sted, skal ansøge om tjenestefrihed af personlige årsager for en periode på højst tre måneder.

Direktøren træffer afgørelse om tjenesteforholdet for en ansat, der er blevet valgt til et sådant hverv. Han afgør under hensyntagen til dette hvervs betydning og omfanget af de pligter, det medfører, om den ansatte kan forblive i aktiv tjeneste eller skal ansøge om tjenestefrihed af personlige årsager. I givet fald bevilges tjenestefriheden for mandatets varighed. Hvis den pågældende er ansat ved en tidsbegrænset kontrakt, begrænses tjenestefrihedens varighed til kontraktens restløbetid.

Artikel 14

Ansatte må hverken alene eller sammen med andre offentliggøre eller lade offentliggøre tekster vedrørende Europols virksomhed uden samtykke fra direktøren. Dette samtykke kan kun nægtes, såfremt den påtænkte offentliggørelse vil kunne skade Europols interesser.

Artikel 15

Alle rettigheder i forbindelse med skriftligt eller andet arbejde, som en ansat har udført under udøvelsen af sit hverv, tilhører Europol.

Artikel 16

Ansatte skal tage bopæl på tjenestestedet eller i en sådan afstand fra dette, at de ikke hindres i udførelsen af deres arbejde.

Artikel 17

En ansat skal uanset tjenstlig rang bistå og rådgive sine foresatte. Han er ansvarlig for gennemførelsen af de opgaver, der bliver pålagt ham.

En ansat, der leder en tjenestegren, er ansvarlig over for sine foresatte for udøvelsen af de beføjelser, han har fået overdraget, samt for udførelsen af de instruktioner, han har givet. Hans underordnedes ansvar fritager ham ikke på nogen måde for hans eget ansvar.

Hvis en ansat modtager instrukser, som han finder uretmæssige, eller som han mener vil kunne medføre alvorlige vanskeligheder, skal han underrette sin foresatte herom, om nødvendigt skriftligt. Bekræfter denne instrukserne skriftligt, skal den ansatte udføre dem, for så vidt de ikke strider mod straffeloven eller mod gældende sikkerhedsbestemmelser. Han kan også forelægge direktøren spørgsmålet til afgørelse, jf. artikel 22.

En ansat, der er tiltalt for en lovovertrædelse, skal øjeblikkelig underrette direktøren herom.

Artikel 18

Det kan pålægges en ansat helt eller delvis at erstatte tab, som påføres Europol som følge af en alvorlig forseelse fra hans side under udøvelsen af hans hverv eller i forbindelse hermed.

Direktøren træffer begrundet afgørelse herom i overensstemmelse med den i artikel 96 omhandlede procedure.

De Europæiske Fællesskabers Domstol har fuld prøvelsesret for så vidt angår tvister, der opstår på baggrund af denne bestemmelse.

Artikel 19

De privilegier og immuniteter, de ansatte nyder, gives udelukkende i Europols interesse. Medmindre andet er bestemt i hjemstedsaftalen eller protokollen vedrørende privilegier og immuniteter, er de ansatte hverken fritaget for at opfylde deres personlige pligter eller for at overholde gældende lovgivning og politiets forskrifter.

Opstår der spørgsmål om disse privilegier eller immuniteter, skal den pågældende ansatte straks underrette direktøren herom.

Artikel 20

Europol yder sine ansatte bistand, især ved retsforfølgning af personer, der har fremsat trusler, krænkelser, injurier, ærerørige beskyldninger eller foretaget angreb på person eller ejendom, som er rettet mod den ansatte eller hans familie på grund af hans stilling eller hverv.

Europol erstatter det tab, den ansatte har lidt i den forbindelse, i det omfang han ikke har forårsaget skaden forsætligt eller ved grov uagtsomhed, og i det omfang han ikke har kunnet opnå erstatning fra den skadevoldende person.

Artikel 21

Europol skal give ansatte mulighed for faglig videreuddannelse, i det omfang det kan forenes med kravene om tjenestens tilfredsstillende funktion og med Europols egne interesser.

Der tages hensyn til sådan videreuddannelse ved forfremmelser.

Artikel 22

Ansatte kan forelægge ansøgninger for Europols direktør.

Enhver afgørelse, der i henhold til denne vedtægt træffes om en bestemt person, skal straks meddeles den pågældende skriftligt. Enhver afgørelse, der er til skade for den ansatte, skal begrundes.

Artikel 23

Akterne vedrørende en ansat skal omfatte:

a) samtlige dokumenter vedrørende hans tjenesteforhold samt enhver bedømmelse af hans kvalifikationer, indsats og adfærd;

b) den ansattes eventuelle bemærkninger til disse dokumenter.

Alle dokumenter skal registreres, nummereres og indsættes fortløbende; Europol kan ikke påberåbe sig de under litra a) nævnte dokumenter eller gøre dem gældende mod en ansat, medmindre han er blevet gjort bekendt med dem, før de blev indsat i aktsamlingen.

Den ansatte bekræfter for modtagelse af ethvert dokument med sin underskrift, og kan dette ikke lade sig gøre, skal dokumentet sendes til ham med anbefalet brev.

Der kan kun føres én aktsamling for hver ansat. En ansat har ret til at gøre sig bekendt med alle dokumenter i aktsamlingen vedrørende ham selv, også efter udtræden af tjenesten.

Akterne skal behandles fortroligt og kan kun gennemses i administrationsafdelingens kontorer. De skal dog sendes til De Europæiske Fællesskabers Domstol, hvis denne behandler en sag vedrørende den ansatte.

På forslag af direktøren og efter høring af personaleudvalget fastlægger styrelsesrådet detaljerede regler for forvaltning og indhold af samt adgang til de personlige akter under hensyn til principperne i Europarådets konvention af 28. januar 1981.

KAPITEL 3

ANSÆTTELSESVILKÅR

Artikel 24

1. Det skal ved ansættelse af Europol-personale tilstræbes, at Europol sikres medarbejdere, der opfylder de højeste krav til kvalifikationer, indsats og integritet. Ud over hensynet til personlig egnethed og faglige kvalifikationer skal der ved udvælgelsen af Europol-personale tages hensyn til behovet for at sikre passende repræsentation af alle medlemsstaters statsborgere og af Den Europæiske Unions officielle sprog. Europol går ind for lige muligheder for alle ansatte.

2. En Europol-ansat kan kun ansættes i henhold til artikel 2, stk. 1, og kun på betingelse af, at vedkommende

a) er statsborger i en af Den Europæiske Unions medlemsstater og ikke er frataget sine borgerlige rettigheder;

b) har opfyldt sine forpligtelser i henhold til de for ham gældende love om værnepligt;

c) opfylder de vandelskrav, der stilles for at bestride det pågældende hverv;

d) opfylder de for hvervet nødvendige fysiske krav;

e) beviser, at han har indgående kendskab til et af Den Europæiske Unions officielle sprog og tilfredsstillende kendskab til et andet af disse sprog, i det omfang dette er nødvendigt for udførelsen af hans hverv.

3. En ansøger til en Europol-stilling kan, før han kan udnævnes til stillingen, underkastes en forudgående national godkendelsesprocedure for at sikre, at hans ansættelse er forenelig med nationale bestemmelser om udstationering, orlov eller midlertidig udsendelse. Den berørte medlemsstat fastlægger de nærmere enkeltheder i denne procedure. ►M3 Europol kan efter anmodning fra en medlemsstat indgå bilaterale aftaler med denne medlemsstat om administrativt samarbejde om sådanne procedurer. ◄

4. Udvælgelsesprocedurerne ved ansættelse af Europol-personale er fastlagt i bilag 2 til denne personalevedtægt.

▼M3

Artikel 25

Inden udløbet af den første måned af prøveperioden og ved kontraktens fornyelse gennemgår den Europol-ansatte en lægeundersøgelse af en læge, som Europol har udpeget, for at Europol kan få sikkerhed for, at ansøgeren opfylder eller fortsat opfylder betingelserne i artikel 24, stk. 2, litra d).

Ansøgeren skal have mulighed for at gennemgå lægeundersøgelsen inden tiltrædelsen af den kontraktlige Europol-ansættelse, under forudsætning af, at ansøgeren er villig til at gøre det for egen regning.

Hvis den i stk. 1 omhandlede lægeundersøgelse fører til en negativ udtalelse, kan ansøgeren senest 20 dage efter, at han har modtaget meddelelse herom fra Europol, anmode om, at hans tilfælde forelægges for invaliditetsudvalget med henblik på en endelig afgørelse. Den rådgivende læge, der har afgivet den oprindelige, negative lægelige udtalelse, skal høres af invaliditetsudvalget. Ansøgeren kan forelægge invaliditetsudvalget en udtalelse fra en læge efter eget valg.

▼B

Artikel 26

Det kan forlanges, at Europol-personale ansættes på prøve, dog højest seks måneder. Prøvetiden kan bortfalde ved fornyelse af en kontrakt, jf. artikel 6.

Hvis en Europol-ansat som følge af sygdom eller ulykke i løbet af prøvetiden forhindres i at udøve sit hverv i mindst en måned, kan direktøren forlænge prøvetiden med et tilsvarende tidsrum.

Senest en måned før prøvetidens udløb udfærdiges der en udtalelse om den Europol-ansattes egnethed til at varetage de opgaver, som hans stilling medfører, samt om hans tjenstlige indsats og adfærd. Udtalelsen meddeles den pågældende, som skriftligt kan fremsætte sine bemærkninger. En Europol-ansat, som ikke har udvist tilfredsstillende faglige kvalifikationer til at fortsætte i stillingen, afskediges.

Såfremt en Europol-ansat på prøve viser sig klart uegnet, kan der udfærdiges en udtalelse på et hvilket som helst tidspunkt under prøvetiden. Denne udtalelse meddeles den pågældende, som skriftligt kan fremsætte sine bemærkninger. På grundlag af udtalelsen kan direktøren træffe beslutning om at afskedige den Europol-ansatte inden prøvetidens udløb med en måneds varsel, idet tjenestetiden dog ikke kan overstige prøvetidens normale varighed.

En afskediget Europol-ansat på prøve får en godtgørelse svarende til en tredjedel af grundlønnen for hver måned af prøvetiden, der er gjort tjeneste.

Artikel 27

▼M3

Europol-personale indplaceres på første løntrin i den lønramme, der er fastsat for stillingen. Direktøren kan dog under hensyn til forholdene på arbejdsmarkedet for en tilsvarende stilling eller til den godkendte ansøgers uddannelse og særlige erfaring beslutte at indplacere den godkendte ansøger på op til femte løntrin i den relevante lønramme.

▼B

Hvis en ansats kontrakt fornys, og vedkommende udnævnes inden for samme lønramme som i den første kontrakt, bevarer han mindst det løntrin, han har optjent under den første kontrakt. Hvis den ansatte udnævnes til en højere lønramme, indplaceres han på det næsthøjeste løntrin i lønrammen.

Artikel 28

Regelmæssigt og mindst én gang om året udfærdiges der for hver ansat, med undtagelse af direktøren og vicedirektørerne, en udtalelse vedrørende kvalifikationer, tjenstlig indsats og adfærd.

Den ansatte gøres bekendt med udtalelsens indhold. Han har ret til at tilføje enhver bemærkning, han finder relevant. ►M3 Europol kan efter anmodning fra en medlemsstat indgå bilaterale aftaler med denne medlemsstat om administrativt samarbejde om sådanne procedurer. ◄

Artikel 29

Direktøren kan tildele højst to løntrin hvert andet år på grundlag af en vurdering, der tager hensyn til den ansattes arbejdsindsats. Ved vurderingen tages der hensyn til undervisningsforpligtelser i henhold til den videreuddannelsesordning, der er nævnt i artikel 21. De nærmere enkeltheder vedrørende vurderingsproceduren fastsættes af styrelsesrådet på forslag af direktøren efter udtalelse fra personaleudvalget.

Hvis der ikke tildeles løntrin på grund af den ansattes manglende indsats, kan vedkommende anmode om, at denne beslutning tages op til fornyet overvejelse seks måneder efter, at den blev truffet.

KAPITEL 4

ARBEJDSVILKÅR

Artikel 30

Ansatte i aktiv tjeneste skal til enhver tid stå til rådighed for Europol.

Den normale arbejdsuge er dog på 40 timer, idet direktøren fastlægger den daglige arbejdstid. Inden for samme tidsramme kan direktøren efter høring af personaleudvalget opstille særlige arbejdstider for bestemte grupper af ansatte med særlige opgaver.

En ansat kan desuden af tjenstlige grunde eller af sikkerhedshensyn forpligtes til at stå til rådighed ud over den almindelige arbejdstid på tjenestestedet eller i sit hjem. Europol fastlægger efter høring af personaleudvalget gennemførelsesbestemmelserne til dette stykke.

Artikel 31

Efter begrundet anmodning kan direktøren give en ansat tilladelse til at arbejde på deltid. Tilladelse til deltidsarbejde vil blive afslået, hvis direktøren finder dette i strid med Europols interesser.

En ansat, der har opnået tilladelse til at arbejde på deltid, skal hver måned arbejde den del af den normale arbejdstid, der er aftalt, efter regler, som direktøren fastsætter.

Artikel 32

Den i artikel 31 omhandlede tilladelse gives efter anmodning fra den ansatte for en periode på højst et år. Tilladelsen kan dog fornyes på de samme betingelser. Den pågældende skal indgive ansøgning om fornyelse en måned før udløbet af den periode, for hvilken tilladelsen er givet.

Når de grunde, som har været afgørende for, at tilladelsen kunne gives, bortfalder, kan direktøren tilbagekalde tilladelsen med en måneds varsel før udløbet af den periode, for hvilken tilladelsen er givet.

Direktøren kan desuden tilbagekalde tilladelsen efter anmodning fra den pågældende.

▼M3

En ansat har i den periode, hvor han har tilladelse til at arbejde på deltid, ret til den tilsvarende procentdel af sit vederlag. Børnetilskuddet og uddannelsestillægget udbetales dog stadig ubeskåret. Bidrag til sygeforsikringsordningen, ulykkesforsikringen, forsikringen mod erhvervssygdomme, arbejdsløshedsforsikringen og pensionsordningen beregnes på grundlag af den samlede grundløn, som den ansatte ville modtage, hvis han arbejdede på fuld tid.

▼B

Den årlige ferie for en ansat på deltid nedsættes med den tilsvarende procentdel i den periode, deltidsarbejdet varer. Brøkdele af dage kommer ikke i betragtning ved denne nedsættelse.

Artikel 33

En ansat er kun i hastende tilfælde eller i tilfælde af en usædvanlig arbejdsbyrde forpligtet til overarbejde; natarbejde såvel som arbejde på søn- og helligdage samt øvrige fridage kan kun ske i henhold til en af direktøren fastlagt procedure. Det samlede antal overarbejdstimer, der kan kræves af en ansat, må ikke overstige 150 timer i en periode på seks måneder. Direktøren kan efter høring af personaleudvalget beslutte at se bort fra dette tal afhængigt af, om der gives kompensation i form af vederlag eller afspadsering.

Overarbejde i henhold til bilag 3 giver ret til enten afspadsering eller til vederlag, hvis det af tjenstlige grunde ikke er muligt at foretage afspadsering inden for de to måneder, der følger efter den måned, hvor overarbejdet er udført.

Artikel 34

En ansat, der regelmæssigt er forpligtet til at arbejde om natten, på lørdage, søn- eller helligdage samt øvrige fridage, har ret til et særligt tillæg for skifteholds- og turnusarbejde, som kræves af Europol af tjenstlige grunde eller af sikkerhedshensyn, og som Europol betragter som værende af regelmæssig og permanent art.

Styrelsesrådet afgør på forslag af direktøren efter udtalelse fra personaleudvalget, hvilke stillingskategorier der er berettiget til dette tillæg, samt fastlægger dets størrelse og betingelserne for ydelsen heraf.

En ansats normale arbejdstid i skifteholds- eller turnusarbejde må ikke overstige det samlede årlige antal normale arbejdstimer.

Artikel 35

Når direktøren af tjenstlige grunde eller af sikkerhedshensyn har besluttet, at en ansat skal stå til rådighed ud over den almindelige arbejdstid, har denne ret til en særlig kompensation.

Styrelsesrådet afgør på forslag af direktøren efter høring af personaleudvalget, hvilke stillingskategorier der er berettiget til denne kompensation, samt fastlægger dens størrelse og betingelserne for ydelsen heraf.

Artikel 36

Ansatte har ret til en årlig ferie på 30 arbejdsdage inden for hvert kalenderår.

Ud over den årlige ferie kan der i undtagelsestilfælde og efter anmodning bevilges tjenestefrihed. De nærmere regler herfor findes i bilag 4.

Artikel 37

Ud over ferie og tjenestefrihed som nævnt i artikel 36 har en gravid kvinde mod fremlæggelse af lægeattest ret til barselsorlov, der begynder tidligst seks uger før den i attesten anførte formodede fødselsdato og ender ti uger efter fødslen; en sådan orlov kan dog i intet tilfælde vare mindre end seksten uger, uanset hvornår den begynder.

Barselsorloven skal omfatte en obligatorisk barselsorlov på mindst to uger før og efter fødslen.

En gravid kvinde har ret til betalt fravær fra arbejdet i forbindelse med graviditetsundersøgelser, når disse undersøgelser skal finde sted i arbejdstiden.

Artikel 38

1. Såfremt en ansat godtgør, at han som følge af sygdom eller ulykke er forhindret i at gøre tjeneste, har han uden videre ret til sygeorlov. Denne kan dog højst vare tre måneder eller den periode, hvor den ansatte har gjort tjeneste, hvis sidstnævnte periode er længere. Sygeorloven kan ikke vare længere end ansættelseskontraktens gyldighedsperiode.

Den pågældende skal så hurtigt som muligt give Europol meddelelse om sin uarbejdsdygtighed og samtidig opgive sit opholdssted. Han kan underkastes en lægeundersøgelse, der foranstaltes af Europol.

For ansatte, hvis sygeorlov overstiger 12 måneder inden for en periode af tre år, kan direktøren henvise sagen til invaliditetsudvalget.

2. En ansat kan på grundlag af en lægeundersøgelse, foretaget af en læge udpeget af Europol, få beordret sygeorlov, hvis hans sundhedstilstand kræver det, eller hvis en smitsom sygdom er udbrudt i hans husstand.

▼M3

3. Efter udløbet af de i stk. 1 nævnte frister forelægges sagen vedrørende en ansat, hvis kontrakt ikke er udløbet, for invaliditetsudvalget til udtalelse, selv om han endnu ikke er i stand til at genoptage sit arbejde. Han modtager fortsat sit fulde vederlag i den periode, han er uarbejdsdygtig, indtil det tidspunkt, hvor direktøren beslutter at bevilge invalidepension i henhold til artikel 65 eller at opsige hans kontrakt.

▼B

Artikel 39

Bortset fra sygdoms- og ulykkestilfælde kan ansatte ikke udeblive fra tjenesten uden forudgående samtykke fra deres foresatte. Uanset eventuelle disciplinærretlige foranstaltninger fratrækkes ethvert uberettiget fravær, der er behørigt konstateret, i den pågældendes årlige ferie.

Artikel 40

Styrelsesrådet udarbejder en liste over officielle fridage på forslag af direktøren og efter høring af personaleudvalget.

Artikel 41

Der kan i undtagelsestilfælde og efter ansøgning gives en Europol-ansat tjenestefrihed uden løn af bydende nødvendige personlige årsager. Direktøren fastsætter varigheden af denne tjenestefrihed, der ikke kan udgøre mere end en fjerdedel af den tid, som den ansatte allerede har arbejdet, og under alle omstændigheder højst:

— tre måneder, når den ansatte har mindre end fire års anciennitet;

— seks måneder i andre tilfælde.

Under tjenestefriheden suspenderes den ansattes dækning af den i artikel 56 omhandlede sygdoms- og ulykkesforsikring.

En Europol-ansat, der godtgør, at han ikke kan dækkes af nogen anden offentlig ordning mod de i artikel 56 nævnte risici, kan dog efter anmodning indgivet senest en måned efter, at hans tjenestefrihed uden løn er begyndt, fortsat være dækket af nævnte artikel, forudsat at han under hele tjenestefriheden indbetaler halvdelen af de nødvendige bidrag til dækning af de i artikel 56 nævnte risici. Bidragene beregnes på grundlag af hans sidste grundløn.

Endvidere kan en Europol-ansat, der godtgør, at han ikke kan erhverve pensionsrettigheder under nogen anden pensionsordning, efter anmodning fortsat erhverve yderligere pensionsrettigheder under tjenestefriheden uden løn, forudsat at han indbetaler et bidrag på tre gange den i artikel 78 fastsatte sats. Bidraget beregnes ud fra den grundløn, som svarer til den pågældendes lønramme og -trin.

Artikel 42

En Europol-ansat, der indkaldes til aftjening af værnepligt, til civil tjeneste, til militært instruktionskursus, eller som genindkaldes, indrømmes orlov til aftjening af national tjeneste; for så vidt angår en Europol-ansat med tidsbegrænset kontrakt, kan denne tjenesteretlige stilling i intet tilfælde vare længere end kontraktperioden.

En Europol-ansat, der indkaldes til aftjening af værnepligt eller til civil tjeneste, modtager intet vederlag. Han beholder sine pensionsrettigheder, hvis han efter at have opfyldt sine militære forpligtelser eller efter at have afsluttet den civile tjeneste indbetaler pensionsbidragene for den mellemliggende periode.

En Europol-ansat, der skal deltage i et militært instruktionskursus, eller som genindkaldes, oppebærer sit vederlag i den pågældende periode. Dette nedsættes dog med den udbetalte militærløn.

KAPITEL 5

VEDERLAG OG GODTGØRELSE AF UDGIFTER

▼M9

Artikel 43

1. Europol-ansattes vederlag omfatter en grundløn, familietillæg og eventuelle andre tillæg. Vederlaget udbetales i euro i Nederlandene.

2. Uanset stk. 1 kan en tjenestemand, der ved afgørelse truffet af direktøren forflyttes til et andet tjenestested end Nederlandene, vælge at få sin løn udbetalt i det lands valuta, hvor han gør tjeneste. I så fald tilpasses vederlaget, ekskl. eventuelle uddannelsestillæg i medfør af artikel 3, stk. 1, første afsnit, og artikel 3, stk. 2, i bilag 5, efter de obligatoriske indeholdelser, der er fastsat i denne vedtægt eller i eventuelle gennemførelsesbestemmelser hertil, og det beregnes på grundlag af den tilsvarende vekselkurs. Under særlige, velbegrundede omstændigheder kan direktøren helt eller delvis foretage denne udbetaling i en anden valuta end den, der anvendes på tjenestestedet, efter regler, der sikrer, at købekraften opretholdes.

3. Den gældende justeringskoefficient beregnes til en sats, der er over, under eller lig med 100 % som besluttet af direktøren, idet den skal afspejle de seneste justeringskoefficienter vedtaget af Rådet i henhold til artikel 64 i vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne i forhold til den justeringskoefficient, der gælder i Nederlandene, med eventuelle ændringer. Direktøren underretter straks Europols Styrelsesråd om eventuelle beslutninger i henhold til dette stykke. Hvis det imidlertid for et givet lands vedkommende konstateres, at ændringen i leveomkostningerne målt på grundlag af justeringskoefficienten og den tilsvarende vekselkurs har oversteget 5 % siden sidste tilpasning, træffer direktøren afgørelse om foreløbige foranstaltninger med henblik på tilpasning af justeringskoefficienten og underretter snarest muligt styrelsesrådet herom.

▼B

Artikel 44

▼M3

Styrelsesrådet undersøger hvert år lønningsniveauet for Europols ansatte. Styrelsesrådet undersøger i den forbindelse, om en tilpasning af vederlagene er rimelig på baggrund af ændringer i leveomkostningerne i Nederlandene. Der skal tages særligt hensyn til eventuelle ændringer af lønningerne for offentligt ansatte i medlemsstaterne samt behovet for nyansættelser i Europol.

▼B

Grundlønnen og tillæggene kan tilpasses på grundlag af den årlige undersøgelse af lønningsniveauet. Rådet træffer på forslag af styrelsesrådet afgørelse herom med enstemmighed efter proceduren i afsnit VI i traktaten om Den Europæiske Union.

Artikel 45

Den månedlige grundløn fastsættes i ►M2 euro ◄ for hver lønramme og hvert løntrin i overensstemmelse med følgende tabel:

▼M20



1 2 3 4 5 6 7 8 9 10 11 1 15 394,26 2 13 823,39 3 9 487,89 9 732,93 9 977,99 10 241,90 10 505,80 10 782,24 11 057,44 11 347,77 11 639,94 11 947,84 12 252,56 4 8 262,62 8 482,54 8 699,33 8 928,67 9 158,01 9 399,91 9 638,68 9 893,17 10 147,63 10 414,69 10 681,73 5 6 808,03 6 987,10 7 163,03 7 351,54 7 540,05 7 741,11 7 939,03 8 149,53 8 356,88 8 576,79 8 796,72 6 5 834,13 5 988,03 6 142,00 6 305,37 6 465,58 6 635,24 6 804,89 6 983,97 7 163,03 7 351,54 7 540,05 7 4 863,32 4 992,14 5 117,80 5 252,90 5 387,97 5 529,37 5 670,73 5 821,54 5 969,20 6 126,29 6 283,37 8 4 134,46 4 244,42 4 351,22 4 467,48 4 580,56 4 699,96 4 819,34 4 948,16 5 073,82 5 208,91 5 340,85 9 3 644,36 3 741,74 3 839,15 3 939,65 4 040,21 4 147,02 4 253,84 4 366,94 4 476,94 4 596,29 4 712,53 10 3 160,54 3 245,38 3 327,04 3 414,99 3 499,84 3 594,09 3 688,33 3 785,72 3 879,97 3 983,66 4 084,19 11 3 063,15 3 144,84 3 223,36 3 308,20 3 393,01 3 484,12 3 572,10 3 666,35 3 760,60 3 861,15 3 958,50 12 2 431,69 2 497,62 2 560,45 2 626,45 2 692,43 2 764,67 2 836,94 2 912,34 2 984,59 3 063,15 3 141,69 13 2 089,21 2 145,77 2 199,18 2 258,88 2 315,43 2 378,25 2 437,95 2 503,92 2 566,78 2 635,88 2 701,84

▼B

Artikel 46

1. Familietillæggene omfatter:

a) husstandstillæg;

b) børnetilskud;

c) uddannelsestillæg.

2. Ansatte, der modtager de i denne artikel nævnte familietillæg, skal meddele, hvilke tillæg af samme art de får fra anden side; disse fratrækkes de tillæg, der udbetales i henhold til bilag 5, artikel 1-3.

3. Direktøren kan træffe særlig og begrundet bestemmelse om, at børnetilskuddet skal fordobles på grundlag af lægeerklæringer, der godtgør, at det pågældende barn medfører betydelige udgifter for den ansatte som følge af et mentalt eller fysisk handicap.

4. Såfremt de ovennævnte familietillæg i henhold til bilag 5, artikel 1, 2 og 3 udbetales til en anden end den ansatte, finder stk. 2 og 3 anvendelse på denne person.

Artikel 47

Udlandstillægget er et fast tillæg, som den ansatte har ret til at oppebære så længe hans tidsbegrænsede kontrakt løber, og som er fastsat for hver stillingskategori, jf. bilag 5. Efter denne periode nedsættes det oprindelige tillæg med 10 % hvert år.

Artikel 48

Såfremt en ansat afgår ved døden, er den efterladte ægtefælle eller de uforsøgede børn berettiget til at modtage afdødes fulde vederlag indtil udgangen af den tredje måned efter den måned, i hvilken den ansatte afgik ved døden.

Ovennævnte periode forlænges til 12 måneder, hvis den ansatte er død som følge af en af de handlinger, der er omhandlet i artikel 65, stk. 1, andet afsnit.

Såfremt en person, der oppebærer pension afgår ved døden, finder ovennævnte bestemmelser tilsvarende anvendelse for så vidt angår afdødes pension.

Artikel 49

Familietillæg, udlandstillæg og andre faste tillæg fastsættes i bilag 5.

Artikel 50

Med forbehold af artikel 51-54 har en ansat i henhold til bilag 5 krav på godtgørelse af rimelige udgifter, som han har haft i forbindelse med sin tiltrædelse, forflyttelse eller fratræden fra tjenesten samt for rimelige udgifter, han har afholdt under udøvelsen af tjenesten eller i forbindelse med denne.

Artikel 51

En Europol-ansat har ret til godtgørelse af sine flytteudgifter på betingelserne i bilag 5. Denne godtgørelse ydes også, hvis kontrakten opsiges i prøvetiden, medmindre opsigelsen skyldes adfærd, der anses for upassende for en Europol-ansat.

Artikel 52

Der ydes huslejetillæg på betingelserne i bilag 5.

Artikel 53

Rimelige udgifter, som en ansat har haft i forbindelse med sin tiltrædelse, godtgøres på betingelserne i bilag 5.

Artikel 54

Rejseudgifterne fra tjenestestedet til hjemstedet betales på betingelserne i bilag 5.

Artikel 55

1. Vederlaget til de ansatte udbetales den 15. i hver måned for den løbende måned. Det rundes op til nærmeste hele valutaenhed.

2. Foreligger der ikke krav på en hel måneds vederlag, opdeles dette i tredivtedele, og antallet af tredivtedele, der skal betales, svarer til:

a) ved 15 dage eller mindre: det faktiske antal dage, for hvilke der skal ydes vederlag;

b) ved mere end 15 dage: forskellen mellem tredive og det faktiske antal dage, for hvilke der ikke skal ydes vederlag.

3. Såfremt den ansatte opnår ret til familietillæg og udlandstillæg efter sin indtræden i tjenesten, modtager han tillæggene fra den første dag i den måned, hvor retten opstår. Når retten til disse tillæg bortfalder, udbetales de til den ansatte indtil sidste dag i den måned, hvor retten bortfalder.

KAPITEL 6

SOCIAL SIKRING

Afdeling A

Syge- og ulykkesforsikring

Artikel 56

1. I sygdomstilfælde garanteres der den ansatte, hans ægtefælle, hvis vedkommende ikke er berettiget til ydelser af samme art og størrelse i henhold til nogen anden lov eller administrativ bestemmelse, hans børn og andre personer, over for hvem han har forsøgerpligt i henhold til bilag 5, artikel 2, godtgørelse af udgifter på indtil 80 % i henhold til en ordning, som styrelsesrådet vedtager på forslag af direktøren og efter høring af personaleudvalget. Satsen forhøjes til 85 % for følgende ydelser: konsultationer og lægebesøg, kirurgiske indgreb, hospitalsindlæggelse, farmaceutiske produkter, radiologi, analyser, laboratorieundersøgelser og proteser i henhold til lægerecept, bortset fra tandproteser. Den forhøjes til 100 % i tilfælde af tuberkulose, polio, kræft, sindssygdom og andre sygdomme, der af direktøren anses for at være af lige så alvorlig karakter, samt for forebyggende undersøgelser og ved fødsler. Der gives ikke godtgørelse på 100 % i tilfælde af erhvervssygdomme eller ulykker, i forbindelse med hvilke artikel 57 finder anvendelse.

En tredjedel af bidraget til dækning af disse udgifter betales af den ansatte; dog kan dette bidrag ikke overstige 2 % af hans grundløn.

2. Hvis en ansat, der udtræder af tjenesten, godtgør, at han ikke kan dækkes af nogen anden offentlig sygeforsikringsordning, kan han senest en måned efter, at han er udtrådt af tjenesten, anmode om fortsat at være dækket af den i stk. 1 fastsatte sygeforsikringsordning, dog i højst seks måneder efter tjenestens ophør. Det i det foregående stykke nævnte bidrag beregnes på grundlag af den ansattes sidste grundløn, og halvdelen af det betales af ham selv.

Direktøren kan efter udtalelse fra Europols rådgivende læge træffe afgørelse om, at fristen på en måned til at indgive ansøgning samt den i stk. 1 fastsatte begrænsning på seks måneder ikke anvendes i tilfælde, hvor den pågældende er ramt af en langvarig eller alvorlig sygdom, der er pådraget før tjenestens ophør og anmeldt til Europol før udløbet af den i stk. 1 fastsatte periode på seks måneder, såfremt den pågældende underkaster sig lægekontrol, der foranstaltes af Europol.

3. En ansats fraskilte ægtefælle, et barn, som den ansatte ikke længere har forsøgerpligt over for, samt en person, der ikke længere kan sidestilles med et barn, over for hvem der består forsøgerpligt i henhold til bilag 5, artikel 2, og som kan godtgøre ikke at være dækket af nogen anden offentlig sygeforsikringsordning, kan i deres egenskab af personer, der var medforsikrede sammen med den ansatte, gennem hvilken de opnåede disse godtgørelser, fortsat være dækket af den i stk. 1 fastsatte sygeforsikringsordning, dog højst i et år; der vil ikke blive opkrævet bidrag for at sikre denne dækning. Nævnte tidsrum regnes fra den dato, hvor skilsmissen blev endelig, eller hvor forsøgerpligten eller ligestillingen med et barn, over for hvem der består forsøgerpligt, ophørte.

4. En ansat, der er forblevet i Europols tjeneste indtil sit 62. år, eller som modtager invalidepension, omfattes efter udtræden af tjenesten ligeledes af bestemmelserne i stk. 1. Bidragets størrelse udregnes på grundlag af pensionen.

De samme bestemmelser gælder for den, der modtager efterladtepension efter en ansat, der ved sin død var i aktiv tjeneste, eller som var i Europols tjeneste til sit 62. år, eller som modtog invalidepension. Bidragets størrelse udregnes på grundlag af pensionen.

5. Bestemmelserne i stk. 1 gælder desuden for følgende personer på betingelse af, at de ikke kan dækkes af nogen anden offentlig sygeforsikringsordning:

a) tidligere ansatte, der oppebærer alderspension, og som er fratrådt Europol før deres 62. år;

b) personer, der modtager efterladtepension efter en afdød ansat, som er fratrådt Europol før sit 62. år.

Det i stk. 1 nævnte bidrag beregnes på grundlag af den tidligere ansattes alderspension, og halvdelen af det betales af den berettigede. Bestemmelserne i stk. 1 finder kun efter anmodning anvendelse på personer, der modtager børnepension. Bidraget beregnes på grundlag af børnepensionen.

6. Såfremt de samlede ikke-godtgjorte udgifter i en periode på tolv måneder overstiger halvdelen af den ansattes månedlige grundløn eller pension, indrømmer direktøren på grundlag af den i stk. 1 nævnte ordning en særlig godtgørelse, idet der tages hensyn til den pågældendes familieforhold.

7. De berettigede skal anføre de beløb, de har modtaget, eller som de kan gøre krav på fra en anden ved lov eller forordning fastsat sygeforsikring som godtgørelse for udgifter, de selv eller en af dem medforsikret person har haft.

Såfremt de samlede godtgørelser, som de måtte være berettiget til, overstiger den samlede godtgørelse, der er fastsat i stk. 1, nedsættes det beløb, der tilkommer dem i medfør af stk. 1, med differencen, undtagen når det drejer sig om godtgørelser fra en privat tillægssygeforsikring, der skal dække den del af udgifterne, der ikke godtgøres af Europols sygeforsikringsordning.

▼M12

8. Europol kan efter høring af Personaleudvalget tegne en yderligere sygeforsikring, som vil være obligatorisk for alle ansatte. Det fulde bidrag til dækning af disse udgifter betales af den ansatte.

▼B

Artikel 57

1. Efter regler, der fastsættes af styrelsesrådet efter høring af personaleudvalget, forsikres en ansat fra tiltrædelsesdagen imod risiko for erhvervssygdomme og ulykker. Han skal bidrage med indtil 0,1 % af sin grundløn til forsikringen mod risici uden for tjenesten. I ordningen præciseres de risici, der ikke dækkes.

2. De garanterede ydelser er følgende:

a) ved dødsfald: udbetaling til nedenstående personer af et engangsbeløb, der er lig med den afdødes årlige grundløn multipliceret med fem, udregnet på grundlag af månedslønnen i de sidste 12 måneder forud for ulykken: — til den afdødes ægtefælle og børn i overensstemmelse med de for ham gældende arveretlige regler; det beløb, der skal udbetales ægtefællen, kan dog ikke være mindre end 25 % af det samlede beløb; — såfremt der ikke findes efterladte af den ovenfor nævnte kategori: til andre efterkommere i overensstemmelse med de for den ansatte gældende arveretlige regler; — såfremt der ikke findes efterladte i nogen af de to ovenfor nævnte kategorier: til slægtninge i opstigende linje i overensstemmelse med de for den ansatte gældende arveretlige regler; — såfremt der ikke findes efterladte af de tre ovenfor nævnte kategorier: til Europol.

b) i tilfælde af vedvarende, total invaliditet: udbetaling til den ansatte af et engangsbeløb, der er lig med hans årlige grundløn multipliceret med otte, udregnet på grundlag af hans månedsløn i de sidste tolv måneder forud for ulykken;

c) i tilfælde af vedvarende, delvis invaliditet: udbetaling til den ansatte af en del af den i litra b) nævnte erstatning, udregnet på grundlag af en tabel, der er fastsat i de i stk. 1 nævnte regler.

De ovenfor nævnte ydelser kan udbetales oven i de ydelser, der udbetales i henhold til pensionsordningen.

3. Desuden dækkes også følgende på betingelserne i de i stk. 1 nævnte regler: udgifter til lægebehandling, medicin, hospitalsophold, operative indgreb, proteser, røntgenundersøgelser, massage, ortopædisk og klinisk behandling, sygetransport samt alle lignende udgifter, der er forårsaget af ulykken eller erhvervssygdommen.

Sådanne udgifter godtgøres dog kun i det omfang, de overskrider de ydelser, tjenestemanden modtager i henhold til bestemmelserne i artikel 56.

Artikel 58

Artikel 56 og 57 finder anvendelse på ansatte i deres tjenestetid, under sygeorlov samt i de i artikel 38 og 41 omhandlede perioder med tjenestefrihed uden løn på de deri fastsatte betingelser.

Artikel 56 finder anvendelse på ansatte, der modtager invalidepension, modtagere af efterladtepension samt ansatte, der modtager alderspension.

▼M3 —————

▼B

Artikel 59

1. En tidligere ansat, som efter at være ophørt med at arbejde i Europol er uden beskæftigelse, kan:

— såfremt han ikke er berettiget til alders- eller invalidepension fra Europol;

— såfremt hans udtræden af tjenesten ikke skyldes afskedigelse efter ansøgning eller opsigelse af kontrakten af disciplinære årsager eller sker i prøvetiden;

— såfremt han har gjort tjeneste i en periode på mindst seks måneder, og

— såfremt han er bosat i en af Den Europæiske Unions medlemsstater;

1. få udbetalt en månedlig arbejdsløshedsunderstøttelse på nedenstående betingelser.

Såfremt den pågældende har ret til arbejdsløshedsunderstøttelse i henhold til en national ordning, har han pligt til at meddele dette til Europol. I så fald skal den pågældende understøttelse fratrækkes den, der udbetales i henhold til stk. 3.

2. Arbejdsløshedsunderstøttelsen er betinget af, at den tidligere Europol-ansatte:

a) har meldt sig som arbejdssøgende på arbejdsformidlingen i den medlemsstat, hvor han har taget bopæl;

b) opfylder de forpligtelser, der er fastsat i denne medlemsstats lovgivning, og som påhviler personer, der modtager arbejdsløshedsunderstøttelse i henhold til denne lovgivning;

c) hver måned sender Europol en attest, som er udstedt af det pågældende lands kompetente myndighed, og hvori det oplyses, om han har opfyldt de i litra a) og b) nævnte forpligtelser og betingelser.

I tilfælde af sygdom, ulykke, fødsel, invaliditet eller forhold, der er anerkendt som sidestillet hermed, eller i tilfælde, hvor den kompetente nationale myndighed har dispenseret fra opfyldelsen af disse forpligtelser, kan Europol påbegynde eller fortsætte udbetaling af understøttelse, selv om de i litra b) nævnte nationale forpligtelser ikke er opfyldt.

Styrelsesrådet fastsætter de nødvendige bestemmelser for gennemførelsen af denne artikel.

3. Arbejdsløshedsunderstøttelsen fastsættes i forhold til den Europol-ansattes grundløn ved tjenestens ophør. Arbejdsløshedsunderstøttelsen fastsættes til:

— 60 % af grundlønnen i de første 12 måneder;

— 45 % af grundlønnen fra 13. til 18. måned;

— 30 % af grundlønnen fra 19. til 24. måned.

Det således fastsatte beløb kan ikke være mindre end ►M20 1 036,76 EUR ◄ eller større end ►M20 2 073,51 EUR ◄ .

Styrelsesrådet kan undersøge ovennævnte minimums- og maksimumsbeløb en gang om året.

4. Arbejdsløshedsunderstøttelsen udbetales til den tidligere Europol-ansatte i en periode på højst 24 måneder efter datoen for tjenestens ophør. Såfremt den tidligere Europol-ansatte inden for denne periode ophører med at opfylde de i stk. 1 og 2 omhandlede betingelser, afbrydes udbetalingen af understøttelsen. Understøttelsen udbetales på ny, såfremt den tidligere Europol-ansatte inden udløbet af perioden på ny opfylder de nævnte betingelser uden at have erhvervet ret til en national arbejdsløshedsunderstøttelse.

5. En tidligere Europol-ansat, som modtager arbejdsløshedsunderstøttelse, har ret til familietillæg i henhold til artikel 46. Husstandstillægget beregnes på grundlag af arbejdsløshedsunderstøttelsen på betingelserne i bilag 5, artikel 1.

Den pågældende skal give meddelelse om ydelser af samme art, der af den pågældende selv eller dennes ægtefælle modtages fra anden side; disse ydelser trækkes fra dem, der udbetales i henhold til denne artikel.

En tidligere Europol-ansat, som modtager arbejdsløshedsunderstøttelse, har på de i artikel 56 fastsatte betingelser ret til sygeforsikring uden at indbetale bidrag.

6. En tredjedel af bidraget til arbejdsløshedsforsikringen betales af den Europol-ansatte. Bidraget fastsættes til 0,4 % af den pågældendes grundløn. Bidraget trækkes hver måned fra den pågældendes løn og indbetales tillige med de øvrige to tredjedele, der dækkes af Europol, til en særlig arbejdsløshedskasse.

Europol indbetaler hver måned, senest otte dage efter udbetaling af vederlagene, bidragene til denne arbejdsløshedskasse.

7. Den arbejdsløshedsunderstøttelse, som udbetales til en tidligere Europol-ansat, der er uden beskæftigelse, er underlagt samme betingelser og fremgangsmåde vedrørende opkrævning af skat som Europol-ansattes vederlag.

8. De kompetente nationale myndigheder på beskæftigelses- og arbejdsløshedsområdet etablerer inden for rammerne af deres nationale lovgivning et effektivt samarbejde med Europol med henblik på korrekt anvendelse af denne artikel.

9. Gennemførelsesbestemmelserne til denne artikel er underlagt regler, der fastsættes af styrelsesrådet på forslag af direktøren og efter høring af personaleudvalget, med forbehold af de bestemmelser, der vedtages i henhold til stk. 2, sidste afsnit.

Artikel 60

1. Ved fødsel af et barn af en ansat modtager den person, som rent faktisk har barnet i sin varetægt, en ydelse på ►M20 276,48 EUR ◄ .

Samme ydelse udbetales til en ansat, der adopterer et barn på højst fem år, over for hvilket den ansatte har forsøgerpligt i henhold til bilag 5, artikel 2.

2. Denne ydelse kommer også til udbetaling, når svangerskabet afsluttes efter mindst 28 uger, dog kun mod forelæggelse af en lægeerklæring herom.

3. Den, der modtager en ydelse ved fødsel, skal give meddelelse om de ydelser af samme art, der modtages fra anden side for det samme barn; den ovenfor omhandlede ydelse nedsættes med disse beløb. Såfremt begge forældre er Europol-ansatte, udbetales ydelsen kun én gang.

Artikel 61

Såfremt en ansat, hans ægtefælle, børn, over for hvem han har forsøgerpligt, eller andre personer, over for hvem han i henhold til bilag 5, artikel 2, har forsøgerpligt, og som er medlemmer af husstanden, afgår ved døden, godtgør Europol udgifterne i forbindelse med transport af afdøde fra tjenestestedet til den pågældendes hjemsted.

Såfremt en ansat afgår ved døden under en tjenesterejse, godtgør Europol dog udgifterne i forbindelse med transporten af afdøde fra det sted, hvor dødsfaldet indtraf, til den pågældendes hjemsted.

Artikel 62

Gaver, lån eller forskud kan af direktøren gives til en ansat, en tidligere ansat eller en afdød ansats ydelsesberettigede pårørende, der befinder sig i en særlig vanskelig situation som følge af alvorlig eller langvarig sygdom, eller hvis den ansatte er uarbejdsdygtig som følge af en ulykke, som er sket i ansættelsesperioden, og hvis han beviser, at han ikke er dækket af en anden social sikringsordning.

Afdeling B

Invalide- og livsforsikring

Artikel 63

En Europol-ansat er i sin ansættelsesperiode forsikret mod døds- og invaliditetsrisiko på nedennævnte betingelser.

De ydelser og garantier, der er fastsat i denne afdeling, suspenderes, hvis vederlag i forbindelse med den pågældendes ansættelse er suspenderet i henhold til bestemmelserne i denne vedtægt.

Artikel 64

Såfremt det ved lægeundersøgelsen forud for ansættelsen konstateres, at den ansatte lider af sygdom eller er invalid, kan direktøren bestemme, at de garantier, der er fastsat i tilfælde af invaliditet eller død, først får virkning for ham fire år efter hans tiltrædelse hos Europol, for så vidt det drejer sig om følger og eftervirkninger af denne sygdom eller invaliditet.

Vedkommende kan indbringe denne beslutning for det invaliditetsudvalg, der skal nedsættes i henhold til bilag 7.

Artikel 65

1. Såfremt en ansat bliver totalt invalid og derfor må udtræde af Europols tjeneste, modtager han en invalidepension, der fastsættes som følger.

Hvis invaliditeten skyldes en ulykke, der er indtruffet under udøvelsen af eller i forbindelse med udøvelsen af tjenesten, en erhvervssygdom eller en opofrende handling af almen interesse, eller at den ansatte har sat sit liv på spil for at redde menneskeliv, udgør invalidepensionen 90 % af den ansattes sidste grundløn.

Hvis invaliditeten skyldes andre årsager, beregnes invalidepensionen på grundlag af den ansattes sidste grundløn, med 2 % for hvert år fra hans tiltrædelse af tjenesten til hans fyldte 62. år; denne sats forhøjes med 2 % for hvert pensionsgivende tjenesteår, der godskrives i henhold til bilag 6, artikel 9, stk. 2 og 3; det samlede beløb kan dog ikke overstige 70 % af den sidste grundløn.

Invalidepensionen skal mindst udgøre 120 % af det eksistensminimum, der er fastsat i bilag 6, artikel 5.

Hvis invaliditeten er fremkaldt med vilje af den ansatte, kan direktøren bestemme, at den ansatte kun får den i artikel 77 nævnte udtrædelsesgodtgørelse.

Personer, der modtager invalidepension, har på betingelserne i bilag 6 ret til de familietillæg, der er omhandlet i denne vedtægt; husstandstillægget beregnes på grundlag af den pågældendes pension.

2. Invaliditeten fastlægges af invaliditetsudvalget.

3. Retten til invalidepension opstår dagen efter ansættelsesforholdets afslutning, jf. artikel 94 og 95.

4. Europol kan til enhver tid kræve bevis for, at modtageren af invalidepension stadig opfylder betingelserne for at modtage denne pension. Såfremt invaliditetsudvalget konstaterer, at disse betingelser ikke længere er opfyldt, bortfalder pensionsretten.

Genansætter direktøren ikke den pågældende, efter at invaliditetsudvalget har konstateret, at han ikke længere opfylder betingelserne for at modtage pension, har han efter eget valg ret til:

— enten udtrædelsespenge i henhold til artikel 77 beregnet på grundlag af den faktiske tjenestetid;

— eller, hvis han er fyldt 50 år, en alderspension på betingelserne i dette kapitels afdeling C.

Ved beregningen af hans alderspension godskrives den tid, i hvilken den pågældende har oppebåret invalidepension, uden efterbetaling af bidrag fra hans side.

5. Hvis en Europol-ansat er berettiget til invalidepension efter en national ordning eller får lønnet beskæftigelse, skal han give Europol meddelelse herom. I så fald fratrækkes disse ydelser eller lønnen for denne beskæftigelse, med fradrag af alle skatter, fra den invalidepension, som han får udbetalt efter denne artikel.

Artikel 66

I tilfælde af en ansats død får de ydelsesberettigede pårørende, jf. bilag 6, kapitel 4, en efterladtepension i overensstemmelse med bestemmelserne i artikel 67-70.

Dør en tidligere ansat, der modtager invalide- eller alderspension, eller som er udtrådt af tjenesten inden det fyldte 62. år, og som har anmodet om, at udbetalingen af hans alderspension udsættes indtil den første dag i den kalendermåned, der følger efter den måned, i hvilken kan fylder 62, modtager de ydelsesberettigede pårørende jf. bilag 6, kapitel 4, en efterladtepension på de i nævnte bilag fastsatte betingelser.

Såfremt en Europol-ansat, en tidligere Europol-ansat, der modtager invalide- eller alderspension, eller en tidligere Europol-ansat, der er udtrådt af tjenesten inden det fyldte 62. år, og som har anmodet om, at udbetalingen af hans alderspension udsættes indtil den første dag i den kalendermåned, der følger efter den måned, i hvilken han fylder 62, har været forsvundet i mere end ét år, finder bestemmelserne i bilag 6, kapitel 5 og 6, tilsvarende anvendelse på ægtefællen og de personer, som den forsvundne anses at have forsøgerpligt over for.

Artikel 67

Retten til efterladtepension opstår på den første dag i den måned, der følger efter den måned, i hvilken den ansatte er afgået ved døden, eller i givet fald på den første dag i den måned, der følger efter den periode, i hvilken den efterladte ægtefælle, de børn eller andre personer, som den afdøde havde forsøgerpligt over for, har modtaget afdødes vederlag i henhold til artikel 48.

Artikel 68

En ansats enke er i henhold til betingelserne i bilag 6, artikel 15, berettiget til enkepension. Denne enkepension udgør 60 % af den alderspension, som den ansatte, uanset tjenestens længde eller hans alder, ville have været berettiget til, hvis han ved sin død havde haft krav derpå.

Ovennævnte beløb forhøjes til 80 % i tilfælde, hvor den ansatte er død som følge af en af de handlinger, der er omhandlet i artikel 65, stk. 1, andet afsnit.

Størrelsen af efterladtepensionen kan hverken være mindre end det fastsatte eksistensminimum eller 35 % af den ansattes sidste grundløn.

Dette beløb kan ikke være mindre end 42 % af den ansattes sidste grundløn, såfremt døden er en følge af en af de omstændigheder, der er omhandlet i artikel 65, stk. 1, andet afsnit.

▼M3 —————

▼B

Artikel 69

Såfremt en ansat eller en person, der oppebærer alders- eller invalidepension, afgår ved døden uden at efterlade sig en ægtefælle, der er berettiget til efterladtepension, har de børn, som den pågældende havde forsøgerpligt over for, ret til børnepension på betingelserne i bilag 6, artikel 20.

Børn, der opfylder ovennævnte betingelser, har samme rettigheder, hvis en ægtefælle, der modtager efterladtepension, dør eller indgår nyt ægteskab.

Såfremt en ansat eller en person, der oppebærer alders- eller invalidepension, afgår ved døden, uden at betingelserne i stk. 1 er opfyldt, har de børn, som den pågældende havde forsøgerpligt over for, ret til børnepension på betingelserne i bilag 6, artikel 20; pensionen udgør dog kun halvdelen af den i medfør af ovennævnte artikel beregnede pension.

Såfremt en tidligere Europol-ansat, der er udtrådt af tjenesten inden det fyldte 62. år, og som har anmodet om, at udbetalingen af hans alderspension udsættes indtil den første dag i den kalendermåned, der følger efter den måned, i hvilken han fylder 62, afgår ved døden, har de børn, som den pågældende havde forsørgerpligt over for, ret til børnepension på samme betingelser som i de foregående stykker.

Såfremt ægtefællen til en Europol-ansat eller til en tidligere Europol-ansat, der oppebærer alders- eller invalidepension, afgår ved døden, og nævnte ægtefælle ikke selv var Europol-ansat, har de børn, over for hvilke den efterlevende ægtefælle har forsøgerpligt i henhold til bilag 5, artikel 2, ret til børnepension, som fastsættes i henhold til stk. 1.

De forsørgelsesberettigede børn har krav på uddannelsestillæg i overensstemmelse med bilag 5, artikel 3.

Artikel 70

I tilfælde af skilsmisse, eller hvis der findes flere grupper af efterladte, der er berettiget til efterladtepension, fordeles denne i henhold til retningslinjerne i bilag 6, kapitel 4.

Artikel 71

1. Uanset alle andre bestemmelser og navnlig dem, der vedrører mindstebeløbene til personer, der er berettiget til efterladtepension, må den samlede efterladtepension, som enken og andre ydelsesberettigede pårørende kan gøre krav på, forhøjet med familietillæg og med fradrag af skat og andre obligatoriske indeholdelser, ikke overstige følgende:

a) såfremt en Europol-ansat afgår ved døden: Den grundløn, som den pågældende ville have været berettiget til i samme lønramme og løntrin, hvis han ikke var død, forhøjet med de familietillæg, som han i så fald havde haft ret til, med fradrag af skat og andre obligatoriske indeholdelser;

b) for perioden efter den dato, på hvilken den i litra a) nævnte ansatte ville være fyldt 62 år: Den alderspension, som han i levende live ville have været berettiget til fra denne dato, i samme lønramme og løntrin, som han havde nået på tidspunktet for dødsfaldet, idet dette beløb forhøjes med de familietillæg, som han ville have fået udbetalt, med fradrag af skat og andre obligatoriske indeholdelser;

c) såfremt en tidligere ansat, som oppebærer alders- eller invalidepension, afgår ved døden: Den pension, som den pågældende i levende live ville have været berettiget til, idet dette beløb forhøjes og nedsættes på samme måde som nævnt i litra b);

d) såfremt en tidligere ansat, der er udtrådt af tjenesten før det fyldte 62. år, og som har anmodet om, at udbetalingen af hans pension udsættes til den første dag i den kalendermåned, der følger efter den måned, i hvilken han fylder 62, afgår ved døden: Den alderspension, som den pågældende ville have været berettiget til i levende live ved det fyldte 62. år, idet dette beløb forhøjes og nedsættes på samme måde som nævnt i litra b).

2. Med henblik på anvendelsen af stk. 1 ses der bort fra justeringskoefficienter, som kan påvirke de pågældende beløb.

3. Det maksimumsbeløb, der er fastsat i stk. 1, litra a)-d), fordeles mellem de pårørende, der er berettiget til efterladtepension, i forhold til deres respektive rettigheder, idet der ses bort fra stk. 1.

Afdeling C

Alderspension og udtrædelsespenge

Artikel 72

En ansat, der ved fratrædelse af tjenesten har gjort tjeneste i mindst ti år, er berettiget til pension. Han har dog uden hensyn til tjenestetidens længde ret til denne pension, hvis han er over 62 år.

Den maksimale pension udgør 70 % af den sidste grundløn i den sidste lønramme, i hvilken den ansatte har været indplaceret i mindst et år. Den tilkommer den ansatte efter 35 pensionsgivende tjenesteår, udregnet på grundlag af bestemmelserne i bilag 6, artikel 3. Hvis antallet af pensionsgivende tjenesteår er lavere end 35, nedsættes den ovennævnte maksimale pension i forhold hertil.

Pensionen kan ikke være mindre end 4 % af eksistensminimum pr. tjenesteår.

Retten til pension erhverves ved det fyldte 62. år.

Artikel 73

Enken efter en tidligere ansat, jf. artikel 16, 17 og 18 i bilag 6 er i henhold til betingelserne i de pågældende artikler berettiget til en efterladtepension.

Ovennævnte beløb forhøjes til 80 % i tilfælde, hvor den ansatte er død som følge af en af de handlinger, der er omhandlet i artikel 65, stk. 1, andet afsnit.

Størrelsen af efterladtepensionen kan hverken være mindre end det fastsatte eksistensminimum eller 35 % af den ansattes sidste grundløn.

Dette beløb kan ikke være mindre end 42 % af den ansattes sidste grundløn, såfremt døden er en følge af en af de omstændigheder, der er omhandlet i artikel 65, stk. 1, andet afsnit.

Artikel 74

Bestemmelserne i artikel 68 og 73 finder tilsvarende anvendelse på en enkemand efter en kvindelig ansat eller tidligere ansat.

Artikel 75

Personer, der er berettiget til invalidepension, efterladtepension eller, fra det 62. år, alderspension, har på betingelserne i bilag 5 krav på de familietillæg, der er omhandlet i artikel 46; husstandstillægget udregnes på grundlag af den berettigedes pension.

Personer, der er berettiget til efterladtepension, har for hvert barn, der anses som forsørgelsesberettiget, ret til et børnetilskud, der er dobbelt så stort som det i artikel 46, stk. 1, litra b), fastsatte tillæg.

Artikel 76

Når den ansatte har krav på alderspension, nedsættes hans ret til pension forholdsmæssigt med de beløb, der er indbetalt i henhold til artikel 79.

Artikel 77

En ansat, der før det 62. år udtræder af tjenesten af andre grunde end død eller invaliditet, har ved sin udtræden, såfremt han ikke er pensionsberettiget og ikke kan drage fordel af bestemmelserne i bilag 6, artikel 9, ret til udbetaling af udtrædelsespenge beregnet i overensstemmelse med bilag 6, artikel 10.

Disse udtrædelsespenge nedsættes med de beløb, der er indbetalt i henhold til artikel 79.

Afdeling D

Finansiering af invalide- og livsforsikringsordningen samt pensionsordningen

Artikel 78

1. Udbetalinger i medfør af de sociale sikringsordninger, der er omhandlet i afdeling B og C, afholdes af Europols pensionskasse, jf. bilag 6, artikel 37.

2. De ansatte bidrager med en tredjedel til finansieringen af disse sociale sikringsordninger. Bidraget er fastsat til 8,25 % af den ansattes grundløn. Bidraget indeholdes hver måned i den ansattes løn.

3. Bidraget til sikringsordningerne indeholdes ved enhver lønudbetaling.

4. Bidrag, der er indeholdt i overensstemmelse med reglerne, kan ikke kræves tilbagebetalt. Bidrag, der fejlagtigt er opkrævet, giver ikke ret til pension; de tilbagebetales uden renter på den ansattes eller hans ydelsesberettigede pårørendes anmodning.

Artikel 79

Den ansatte kan på betingelser, som skal fastsættes af styrelsesrådet på forslag af direktøren og efter høring af personaleudvalget, anmode Europol om at indbetale de beløb, som han måtte være nødsaget til at indbetale for at stifte eller opretholde pensionsrettigheder i sit hjemland.

Disse beløb kan ikke overstige 16,5 % af den pågældendes grundløn og afholdes over Europols budget.

Afdeling E

Fastsættelse af pensionsrettigheder

Artikel 80

Det påhviler Europol at fastsætte størrelsen af alderspension, invalidepension, efterladtepension eller foreløbige pensionsydelser. Samtidig med afgørelsen om tilkendelse af pension modtager den ansatte eller de ydelsesberettigede pårørende og det pensionsudbetalende organ en detaljeret beregning af opgørelsen.

Alderspension og invalidepension kan ikke ydes samtidig med løn, der skal betales af Europol, eller med den i artikel 59 nævnte godtgørelse.

Artikel 81

Pensionsydelser kan ved fejlagtig eller mangelfuld beregning uden hensyn til arten heraf til enhver tid reguleres.

De kan ændres eller bortfalde, hvis de er ydet uden hjemmel i bestemmelserne i denne vedtægt eller bilag 6.

Artikel 82

Hvis en ansat eller tidligere ansat, der modtager alders- eller invalidepension, afgår ved døden, og de ydelsesberettigede pårørende ikke anmoder om en opgørelse af deres pensionsrettigheder inden for et år fra datoen for dødsfaldet, mister de deres rettigheder, medmindre det godtgøres, at der foreligger force majeure.

Artikel 83

En tidligere ansat eller de pårørende, der er berettiget til ydelser i henhold til denne pensionsordning, skal tilvejebringe de skriftlige beviser, der kan forlanges, og meddele Europol ethvert forhold, der kunne medføre en ændring af deres pensionsret.

Artikel 84

En ansat, hvis pensionsrettigheder i henhold til bestemmelserne i denne vedtægt helt eller delvis er bortfaldet, har ret til at få godtgjort de pensionsbidrag, han har indbetalt, i forhold til pensionsnedsættelsen.

Afdeling F

Udbetaling af sociale sikringsydelser

Artikel 85

Ydelser i henhold til denne sociale sikringsordning udbetales månedsvis bagud. De udbetales på Europols vegne gennem den institution, der er udpeget af Europol; ingen anden institution kan af egne midler betale nogen af de i denne sikringsordning nævnte ydelser uanset betegnelse. Artikel 71 gælder tilsvarende.

Ydelserne kan efter modtagerens valg enten udbetales i hjemlandets eller opholdslandets valuta eller i ►M2 euro ◄ ; valget gælder for mindst to år.

Afdeling G

Europols indtræden i rettigheder

Artikel 86

1. Såfremt en Europol-ansat afgår ved døden eller rammes af en ulykke eller en sygdom, hvis årsag tredjemand kan gøres ansvarlig for, indtræder Europol inden for grænserne af de vedtægtsmæssige forpligtelser, der påhviler den som følge af den handling, der har forvoldt ovennævnte dødsfald, ulykke eller sygdom, i de rettigheder, herunder søgsmålsrettigheder, som skadelidte eller dennes erstatningsberettigede pårørende har over for den ansvarlige tredjemand.

2. Det område, der er dækket af den i stk. 1 nævnte indtræden i rettigheder, omfatter bl.a.:

— fortsat lønudbetaling til den ansatte i henhold til artikel 38 i den periode, i hvilken han er midlertidigt uarbejdsdygtig;

— udbetalinger i henhold til artikel 48 i tilfælde af, at en ansat eller en forhenværende ansat, der oppebærer pension, afgår ved døden;

— de ydelser, der præsteres i henhold til artikel 56 og 57 og gennemførelsesbestemmelserne hertil, vedrørende sygdoms- og ulykkesforsikring;

— betaling af udgifterne i forbindelse med transport af afdøde i henhold til artikel 61;

— udbetaling af supplerende familietillæg i henhold til artikel 46, stk. 3, og bilag 5, artikel 2, stk. 3, for et barn, over for hvilket der består forsøgerpligt, og som lider af alvorlig sygdom, svagt helbred eller handicap;

— udbetaling af invalidepension som følge af ulykke eller sygdom, der bevirker, at den ansatte bliver vedvarende uarbejdsdygtig;

— udbetaling af efterladtepension som følge af, at en ansat eller tidligere ansat afgår ved døden, eller i tilfælde af, at ægtefællen til en ansat eller til en tidligere ansat, der oppebærer pension, afgår ved døden, og nævnte ægtefælle ikke selv er Europol-ansat;

— udbetaling af børnepension, uden aldersbegrænsning, til et barn af en ansat eller en tidligere ansat, når dette barn lider af alvorlig sygdom, svagt helbred eller et handicap, der forhindrer det i at forsørge sig selv, efter at dets forsørger er død.

3. Europol kan dog ikke indtræde i rettigheder i forbindelse med erstatning for skade, der udelukkende er af personlig karakter, såsom ikke-økonomisk skade, svie og smerte, samt erstatning for vansir og indskrænkninger i den personlige livsførelse, der overstiger den erstatning, som måtte være udbetalt i forbindelse med sådanne skader og tab i medfør af artikel 57.

4. Bestemmelserne i stk. 1, 2 og 3 kan ikke være til hinder for et direkte søgsmål fra Europols side.

KAPITEL 7

FEJLAGTIGT ELLER UTILSTRÆKKELIGT UDBETALTE BELØB

Artikel 87

Beløb, der fejlagtigt er udbetalt i henhold til denne vedtægt inden for de seneste fem år, inden fejlen opdages, skal tilbagebetales af modtageren. Beløb, der er utilstrækkeligt udbetalt inden for de seneste fem år, inden fejlen opdages, skal overføres til den pågældende.

KAPITEL 8

DISCIPLINÆRORDNING

Artikel 88

1. Der kan iværksættes disciplinære sanktioner over for en ansat, der forsætligt eller uagtsomt undlader at opfylde de pligter, som påhviler ham i henhold til denne vedtægt eller Europol-konventionen.

2. Disciplinære sanktioner er:

a) skriftlig advarsel;

b) irettesættelse;

c) nedrykning med højst fem løntrin inden for den pågældende lønramme i en periode på højst seks måneder eller nedsættelse af den månedlige grundløn med højst 25 % i en tilsvarende periode;

d) indplacering af den ansatte i lønrammen umiddelbart under den, som den pågældende befinder sig i på tidspunktet for den disciplinære sanktion;

e) fjernelse fra tjenesten, i givet fald med reduktion eller frakendelse af retten til alderspension, dog således at denne disciplinære sanktion ikke får virkninger for den ansattes ydelsesberettigede pårørende;

f) opsigelse af kontrakten for ansatte, der kommer fra de kompetente myndigheder, jf. artikel 2, stk. 4, i Europol-konventionen (med anbefaling af disciplinær sanktion).

3. Ved anvendelse af disciplinære sanktioner skal der tages hensyn til såvel forseelsens grovhed som baggrunden herfor, herunder forsætlighed, eventuel afbrydelse af Europols normale aktiviteter, skade forvoldt Europol, dets disciplinære principper eller hierarki, samt hvorvidt der er tale om gentagelsestilfælde.

4. Én og samme forseelse kan kun medføre én disciplinær sanktion.

5. Iværksættelsen af disciplinære sanktioner berører ikke det strafansvar, som påhviler den ansatte i kraft af forseelsen.

6. Enhver ansat, der overtaler en anden ansat til at undlade at opfylde sine pligter, samt en overordnet til den ansatte, der bevidst har accepteret dette forhold, er hjemfalden til samme disciplinære sanktioner som den pågældende ansatte.

Artikel 89

Der oprettes et disciplinærråd i Europol til at varetage de opgaver, der tillægges det i denne vedtægt. Sammensætningen af disciplinærrådet og de nærmere regler for dets funktion fastlægges i bilag 7.

Direktøren kan efter forslag fra den ansattes umiddelbart overordnede eller på eget initiativ give en advarsel eller en irettesættelse uden at have indhentet udtalelse fra disciplinærrådet. Den ansatte skal forinden underrettes skriftligt og høres.

De øvrige sanktioner anvendes af direktøren, efter at den i bilag 7 omhandlede disciplinærsag er gennemført. Denne sag indledes af direktøren efter forslag fra den ansattes umiddelbare overordnede eller på eget initiativ og efter høring af den ansatte.

Artikel 90

Såfremt en ansat af direktøren påstås at have begået en alvorlig forseelse, hvad enten det drejer sig om et brud på hans tjenestepligter eller om en lovovertrædelse, kan direktøren straks suspendere ham fra tjenesten. Den ansatte underrettes skriftligt herom. En overtrædelse af reglerne om klassificering og tavshedspligt, jf. artikel 10, skal betragtes som en alvorlig forseelse.

Afgørelsen om en ansats suspension skal præcisere, om den ansatte i den periode, hvor han er suspenderet, fortsat skal modtage sit vederlag, eller om der skal tilbageholdes en del deraf; en sådan delvis tilbageholdelse skal udgøre halvdelen af hans grundløn.

Der skal træffes en endelig afgørelse senest seks måneder efter den dag, afgørelsen om suspension trådte i kraft. Er der ikke efter udløbet af seks måneder truffet en afgørelse, modtager den ansatte igen sit fulde vederlag.

Såfremt der ikke iværksættes nogen sanktion over for den ansatte, eller har han kun fået en skriftlig advarsel, en irettesættelse eller nedrykning til et lavere løntrin inden for sin lønramme eller nedsættelse af lønnen i henhold til artikel 88, stk. 2, litra c), eller hvis hans sag ikke afgøres inden udløbet af den i stk. 3 fastsatte frist, har han krav på godtgørelse af de beløb, der er blevet tilbageholdt i hans vederlag.

Hvis der er rejst straffesag mod den ansatte på grundlag af de samme forhold, træffes den endelige afgørelse dog først, når den domstol, der behandler sagen, har afsagt endelig dom.

Artikel 91

En ansat, der er blevet pålagt en anden disciplinær sanktion end fjernelse fra tjenesten eller opsigelse af kontrakten, kan hvert år, første gang ét år efter at sanktionen er blevet pålagt, ansøge om, at samtlige bemærkninger angående denne sanktion slettes i hans personlige akter.

Direktøren skal efter udtalelse fra disciplinærrådet, hvis dette har været inddraget i disciplinærsagen, afgøre, om den ansattes ansøgning skal efterkommes; hvis den efterkommes, skal den ansattes personlige akter forelægges ham, når rettelserne er foretaget.

Hvis en disciplinær sanktion som nævnt i artikel 88, stk. 2, litra d), e) eller f), iværksættes over for en ansat, der kommer fra en kompetent myndighed, jf. artikel 2, stk. 4, i Europol-konventionen, skal direktøren underrette den kompetente myndighed herom. Bliver der iværksat en anden disciplinær sanktion end ovennævnte, beslutter direktøren, om han vil underrette den kompetente myndighed.

Ovenstående stykke finder tilsvarende anvendelse i de tilfælde, hvor alle bemærkninger angående den disciplinære sanktion er blevet slettet fra den ansattes personlige akter i overensstemmelse med denne artikel.

KAPITEL 9

KLAGEADGANG

Artikel 92

1. Enhver, der er omfattet af denne vedtægt, kan anmode direktøren om at træffe en beslutning vedrørende ham. Direktøren meddeler den pågældende sin begrundede beslutning inden fire måneder efter dagen for ansøgningens forelæggelse. Hvis der ikke er afgivet svar inden fristens udløb, anses dette som en stiltiende afvisning, som kan gøres til genstand for en klage i henhold til nedenstående stykker.

2. Enhver, der er omfattet af denne vedtægt, kan indbringe en klage for direktøren over en afgørelse, der er til skade for ham; det gælder såvel, når direktøren har truffet en afgørelse, som når han har undladt at træffe en i vedtægten foreskrevet foranstaltning. Klagen skal indbringes inden for en frist på tre måneder. Fristen løber fra:

— den dag, afgørelsen offentliggøres, hvis det drejer sig om en foranstaltning af generel karakter;

— den dag, afgørelsen meddeles den pågældende, og i alle tilfælde senest den dag, han får kendskab til den, hvis det drejer sig om en foranstaltning af individuel karakter. Hvis en afgørelse af individuel karakter også kan være til skade for tredjemand, løber fristen for tredjemand fra den dag, han har fået kendskab til afgørelsen, dog senest fra den dag, den offentliggøres;

— den dag, fristen for at afgive svar udløber, når klagen vedrører en stiltiende afvisning i henhold til stk. 1.

Direktøren meddeler den pågældende sin begrundede beslutning inden for en frist på fire måneder fra den dag, hvor klagen er fremsat. Er der ikke afgivet svar på klagen inden for denne frist, anses dette som en stiltiende afvisning, der kan gøres til genstand for en klage i henhold til artikel 93.

3. Ansatte skal ved forelæggelse af ansøgninger og klager følge tjenestevejen, medmindre ansøgningen eller klagen vedrører den ansattes umiddelbart overordnede. I så fald kan den forelægges direkte for den nærmeste højere overordnede.

Artikel 93

1. De Europæiske Fællesskabers Domstol har kompetence til at afgøre enhver tvist mellem Europol og en af de af denne vedtægt omfattede personer om lovligheden af en akt, der er til skade for denne person i henhold til artikel 92, stk. 2. I tvister af økonomisk karakter har Domstolen fuld prøvelsesret.

2. En klage kan kun antages til påkendelse ved De Europæiske Fællesskabers Domstol, når:

— der forinden er indbragt en klage for direktøren i henhold til artikel 92, stk. 2, inden for den deri fastsatte frist, og

— klagen er blevet udtrykkeligt eller stiltiende afvist.

3. Klager i medfør af stk. 2 skal fremsættes inden for en frist på tre måneder. Fristen løber fra:

— datoen for meddelelse af afgørelsen på klagen;

— datoen for udløbet af svarfristen, når klagen vedrører en stiltiende afvisning af en klage i henhold til artikel 92, stk. 2; når der imidlertid på en stiltiende afvisning inden for klagefristen følger en udtrykkelig afvisning af en klage, løber klagefristen på ny.

4. Uanset stk. 2 kan den pågældende efter at have forelagt en klage for direktøren i henhold til artikel 92, stk. 2, omgående indbringe en klage for Domstolen, hvis denne klage vedlægges en anmodning om udsættelse af gennemførelsen af den påklagede afgørelse eller om vedtagelse af foreløbige foranstaltninger. I dette tilfælde udsættes hovedsagen for Domstolen, indtil der foreligger en udtrykkelig eller stiltiende afvisning af klagen.

5. Klager i medfør af denne artikel undersøges og pådømmes efter reglerne i De Europæiske Fællesskabers Domstols procesreglement.

KAPITEL 10

ANSÆTTELSESFORHOLDETS OPHØR

Artikel 94

Bortset fra dødsfald ophører ansættelsesforholdet for en Europol-ansat:

1. For kontrakter af begrænset varighed: a) på det tidspunkt, der er fastsat i kontrakten; b) ved udløbet af den opsigelsesfrist, der er fastsat i kontrakten, hvis denne indeholder en bestemmelse om, at den ansatte eller Europol kan opsige kontrakten, inden den udløber. Denne opsigelsesfrist kan hverken være længere end tre måneder eller kortere end en måned. For en Europol-ansat, hvis kontrakt er blevet fornyet, kan nævnte frist ikke være kortere end en måned for hvert tjenesteår, dog mindst en måned og højst seks måneder; c) ved udgangen af den måned, hvor den ansatte fylder 65 år. Hvis Europol opsiger kontrakten, er den ansatte berettiget til en godtgørelse svarende til en tredjedel af grundlønnen for tiden mellem dagen for fratrædelse fra tjenesten og den dag, hvor hans kontrakt udløber.

2. For kontrakter af ubegrænset varighed: a) ved udløbet af den opsigelsesfrist, der er fastsat i kontrakten. Denne kan ikke være kortere end en måned for hvert tjenesteår, dog mindst tre måneder og højst ti måneder. Opsigelsesfristen kan ikke tage sin begyndelse under barsels- eller sygeorlov, medmindre denne orlov overstiger tre måneder. I øvrigt suspenderes fristen inden for de ovenfor anførte grænser under sådanne orlovsperioder; b) ved udgangen af den måned, i hvilken den ansatte fylder 65 år.

▼M16

Artikel 95

Ansættelsesforhold af begrænset eller ubegrænset varighed kan uden varsel bringes til ophør af Europol:

a) under eller ved udløbet af prøvetiden på de i artikel 26 fastsatte betingelser;

b) hvis den ansatte ikke længere opfylder betingelserne i artikel 24, stk. 2, litra a) og d); opfylder den ansatte ikke længere betingelserne i artikel 24, stk. 2, litra d), kan opsigelse dog kun finde sted i de tilfælde, der er nævnt i artikel 65;

c) hvis perioden med udstationering, særlig orlov eller midlertidig udsendelse, der er godkendt af den kompetente myndighed, bringes til ophør for så vidt angår en ansat, der beklæder en stilling, som kun kan besættes med personer, der kommer fra de kompetente myndigheder, jf. artikel 2, stk. 4, i Europol-konventionen;

d) hvis en ansat ikke kan genoptage sit arbejde efter udløbet af en sygeorlov med løn i henhold til artikel 38. I så fald modtager den ansatte en godtgørelse svarende til sin grundløn og familietillæg for to dage for hver måned, han har gjort tjeneste.

▼B

Artikel 96

1. Efter gennemførelse af den i bilag 7 fastsatte disciplinærsag kan ansættelsesforholdet opsiges af disciplinære grunde uden varsel, hvis en ansat, forsætligt eller uagtsom, groft har tilsidesat sine pligter. Direktøren træffer en begrundet afgørelse, efter at den pågældende har haft lejlighed til at forsvare sig.

Inden ansættelsesforholdet opsiges, kan den ansatte suspenderes på betingelserne i artikel 90.

2. I tilfælde af opsigelse af ansættelsesforholdet i henhold til stk. 1 kan direktøren bestemme:

a) at udtrædelsespengene i henhold til artikel 77 begrænses til tilbagebetaling af det i artikel 78 fastsatte bidrag med rente og rentes rente, der fastsættes i henhold til bilag 6, artikel 10;

b) at den pågældende helt eller delvis fratages retten til godtgørelse af flytteudgifterne i henhold til bilag 5, artikel 8, stk. 2

c) at den pågældende helt eller delvis fratages retten til godtgørelse i henhold til artikel 94, stk. 1.

Artikel 97

1. En ansat skal opsiges uden varsel af Europol, hvis direktøren konstaterer:

a) at den pågældende ved ansættelsen forsætligt har afgivet urigtige oplysninger om sine faglige kvalifikationer eller de i artikel 24, stk. 2, nævnte forhold, og

b) at disse urigtige oplysninger har været afgørende for den pågældendes ansættelse.

2. I så fald giver direktøren den pågældende meddelelse om opsigelsen, efter at denne er blevet hørt og efter gennemførelsen af en disciplinærsag efter proceduren i bilag 7.

Inden ansættelsesforholdet opsiges, kan den ansatte suspenderes på de i artikel 90 fastsatte betingelser.

Bestemmelserne i artikel 96, stk. 2, finder anvendelse.

AFSNIT III

LOKALT ANSATTE

Artikel 98

Med forbehold af bestemmelserne i dette afsnit fastsætter Europol arbejdsvilkårene for lokalt ansatte, herunder især:

a) de nærmere regler for deres ansættelse og afskedigelse;

b) ferie- og orlovsordningerne, og

c) deres vederlag

på grundlag af gældende regler og praksis på det sted, hvor de skal gøre tjeneste.

Den lokalt ansatte er bundet af bestemmelserne om klassificering og tavshedspligt i Europol-konventionens artikel 31 og 32 og alle andre bestemmelser, som bygger på disse.

Artikel 99

Europol afholder de udgifter til social sikring, der påhviler arbejdsgiveren i henhold til gældende ordninger i Nederlandene.

Artikel 100

1. Tvister mellem Europol og en lokalt ansat, der gør tjeneste i en medlemsstat, indbringes for den kompetente domstol i henhold til gældende lovgivning på tjenestestedet.

2. Tvister mellem Europol og en lokalt ansat, der gør tjeneste i et tredjeland, indbringes for en voldgiftsinstans på de betingelser, der er fastlagt i voldgiftsklausulen i vedkommendes kontrakt.

▼M9

AFSNIT IIIA

TJENESTEMÆND, DER GØR TJENESTE I ET TREDJELAND

Artikel 100a

Uden at dette berører vedtægtens øvrige bestemmelser, indeholder bilag 9 særlige undtagelsesbestemmelser for tjenestemænd, der gør tjeneste i et tredjeland.

▼B

AFSNIT IV

OVERGANGSBESTEMMELSER

Artikel 101

1. En ansat, der allerede er i tjeneste ved Europols Narkotikaenhed (EDU) i overensstemmelse med artikel 5, stk. 2, i den fælles aktion af 10. marts 1995 (EFT L 62 af 20.3.1995, s. 1), og som har udført sine opgaver tilfredsstillende i henhold til en skriftlig udtalelse fra EDU's ledelse, skal af Europols direktør tilbydes en ny ansættelseskontrakt i henhold til denne vedtægt senest seks måneder efter dens ikrafttræden.

2. Kontrakten skal for Europol-ansatte være en første tidsbegrænset kontrakt på mellem ét og fire år i overensstemmelse med artikel 6 eller for lokalt ansatte en kontrakt af ubestemt varighed i overensstemmelse med artikel 98.

3. Som led i den i stk. 5 omhandlede overgangsplan kan direktøren nedsætte varigheden af den tidsbegrænsede kontrakt i overensstemmelse med den berørte medlemsstats ønsker.

4. Stillingsbeskrivelsen i den kontrakt, der tilbydes, skal tage hensyn til de opgaver og funktioner, som den ansatte har udført under sin ansættelse ved EDU, samt til hans kvalifikationer og erfaring med henblik på den stilling, som kontrakten vedrører. Kontrakten får virkning senest seks måneder efter ikrafttrædelsen af denne vedtægt.

5. Når direktøren tilbyder ovennævnte kontrakter, skal han handle i overensstemmelse med en overgangsplan, som han på forhånd har forelagt styrelsesrådet til godkendelse. Planen skal tage hensyn til den i artikel 6 fastsatte rotation, den nødvendige kontinuitet inden for organisationen inden for rammerne af det nye budget, antallet af tjenesteår i EDU, medlemsstaternes interesser og en hensigtsmæssig repræsentation af disse inden for Europol, værtslandets interesser samt de pågældende personers interesser. I overgangsplanen skal hver enkelt stilling betragtes separat.

6. Afslår en ansat et kontrakttilbud, eller anses hans tjeneste i EDU-perioden ikke for at have været tilfredsstillende, betragtes han som fratrådt den dag, han giver sit afslag, eller den dag, han modtager meddelelse om, at han ikke vil få tilbudt nogen ny kontrakt.

Artikel 102

Løntabellen i artikel 45 undersøges i overensstemmelse med artikel 44 ved denne vedtægts ikrafttræden.

Artikel 103

Ansatte, som medlemsstaterne har udstationeret ved EDU, kan med undtagelse af forbindelsesofficerer tilbydes en kontrakt i overensstemmelse med artikel 101 efter godkendelse fra de myndigheder, der har udstationeret de pågældende.

AFSNIT V

IKRAFTTRÆDEN

Artikel 104

Denne vedtægter træder i kraft den 1. januar 1999.

BILAG 1

Stillinger ved Europol

▼M18

Med forbehold af nr. 3 er følgende stillinger navnlig Europol-stillinger:

Direktør

Vicedirektører

Underdirektører

Finansinspektør

Sekretæren for Styrelsesrådet

Afdelingschef Direktionsstøtte/sekretariatet for afdelingen for virksomhedsledelse Analyse Specialiserede retshåndhævelsesområder Sekretariatet for afdelingen for grov kriminalitet Menneskelige ressourcer Virksomhedskommunikation/PR Sikkerhed

Afdelingschef Finansielle anliggender Retlige anliggender Indkøb Specialiserede områder inden for informationsstyring og teknologi Sekretariatet for afdelingen for informationsstyring og teknologi Almene tjenester Informationernes integritet

Underordnet/underordnede finansinspektør(er)

Chefkonsulenter Specialiserede retshåndhævelsesområder Sekretariatet for afdelingen for grov kriminalitet Analyse Menneskelige ressourcer — ansættelser Virksomhedskommunikation/PR Virksomhedsstandarder & integritet

Chefkonsulenter Styrelsesrådets sekretariat Specialiserede områder inden for informationsstyring og teknologi Sekretariatet for afdelingen for informationsstyring og teknologi Informationernes integritet Direktionsstøtte/sekretariatet for afdelingen for virksomhedsledelse Virksomhedskommunikation/PR Retlige anliggender Indkøb Finansielle anliggender Menneskelige ressourcer — specialiserede områder inden for forvaltning af menneskelige ressourcer [Sikkerhed] ( 2 ) Almene tjenester Oversætter

Konsulenter Specialiserede retshåndhævelsesområder Sekretariatet for afdelingen for grov kriminalitet Analyse

Konsulenter Finansinspektørens kontor Styrelsesrådets sekretariat Specialiserede områder inden for informationsstyring og teknologi Sekretariatet for afdelingen for informationsstyring og teknologi Informationernes integritet Direktionsstøtte/sekretariatet for afdelingen for virksomhedsledelse Retlige anliggender Menneskelige ressourcer Finansielle anliggender Indkøb Virksomhedskommunikation/PR [Sikkerhed] ( 3 ) Almene tjenester Oversætter

Direktionssekretærer Sekretærer for direktøren og vicedirektørerne

Assistenter Kontorassistenter (alle relevante afdelinger og enheder) Kontorassistenter (finansinspektørens kontor og styrelsesrådets sekretariat) Tekniske assistenter ( 4 ) * Midlertidigt ansatte ( 5 )

Assistenter Assisterende analytikere

Andet personale Specialchauffører * Chauffører * [Sikkerhedspersonale] ( 6 ) * Operatører * Faglærte arbejdere *

Denne fortegnelse kan ændres ved Styrelsesrådets enstemmige beslutning ( 7 ).

▼B

2. Stillinger, der er angivet med fede typer, kan kun besættes med personale, der kommer fra de kompetente nationale myndigheder, jf. vedtægtens artikel 2 og 6. De kompetente nationale myndigheder er alle de offentlige myndigheder i medlemsstaterne, der ifølge national ret er ansvarlige for kriminalitetsforebyggelse og -bekæmpelse. Den berørte medlemsstat meddeler Europol, om en ansøger til en stilling i Europol, der er angivet med fede typer, hører til kategorien »udsendt fra en kompetent national myndighed«.

3. Europols Styrelsesråd medvirker i henhold til Europol-konventionens artikel 28, stk. 1, nr. 15, ved opstillingen af budgettet og stillingsfortegnelsen. I den forbindelse foreslår det Rådet, i hvilket omfang stillingerne i dette bilag kan besættes eller kombineres. Rådet træffer afgørelse om organisationens budget i overensstemmelse med Europol-konventionens artikel 35.

4. Hvis styrelsesrådet i forbindelse med opstillingen af budgettet og stillingsfortegnelsen beslutter, at en bestemt stilling i en kategori, der er angivet med fede typer, skal være åben for ansættelse udefra, kan stillingen besættes ved en åben udvælgelsesprøve. I så fald kan den kontrakt, der tilbydes, kun være midlertidig med mulighed for forlængelse én gang i overensstemmelse med artikel 6 i vedtægten.

5. Stillinger, der er angivet med en asterisk (*), betragtes som stillinger, der skal besættes med lokalt ansatte, jf. vedtægtens artikel 3. Rådet skal imidlertid senest to år efter Europol-konventionens ikrafttræden på forslag af styrelsesrådet fremsat af Europols direktør, beslutte, om disse stillinger fortsat skal besættes med lokalt ansatte eller ej.

6. Følgende lønrammer fastsættes for stillingerne i stk. 1, jf. vedtægtens artikel 45:



Lønramme Stilling 1 Direktør 2 Vicedirektør 3 Underdirektør 4-5 Afdelingschef 5-7 Chefkonsulent (First Officer) 6-10 Direktionssekretær 7-10 Konsulent (Second Officer), Assistent 11-13 Chauffør, Operatør, Faglært arbejder, Sikkerhedsansat

BILAG 2

Udvælgelsesprocedurer

Artikel 1

Udvælgelsen til en stilling ved Europol finder sted på grundlag af personlig egnethed og faglige kvalifikationer. Det er vigtigt, at mænd og kvinder er repræsenteret ligeligt, og at alle medlemsstaters statsborgere og Den Europæiske Unions officielle sprog er repræsenteret på passende vis.

Europol går ind for en politik med lige muligheder for alle ansatte uanset etnisk oprindelse, tro eller andre irrelevante faktorer.

Ansættelse i stillinger ved Europol finder sted i overensstemmelse med kapitel 3 i vedtægten og nedenstående bestemmelser.

▼M3

Artikel 2

1. Europols direktør nedsætter en udvælgelseskomité. Den rådgiver direktøren om ansøgernes egnethed og anfører efter bedste evne ansøgerne efter fortjeneste under hensyn til artikel 1 og under hensyn til direktørens forpligtelse i henhold til artikel 30, stk. 2, i Europol-konventionen til at sørge for, at statsborgere fra alle medlemsstater kommer i betragtning ved ansættelse, samt at der tages hensyn til Den Europæiske Unions officielle sprog.

2. Udvælgelseskomitéens sammensætning varierer afhængigt af, hvilken stillingskategori der skal besættes.

3. Ved besættelse af en stilling som underdirektør består udvælgelseskomitéen af direktøren eller hans befuldmægtigede, som er formand for udvælgelseskomitéen, en vicedirektør og chefen for personaleafdelingen. Endvidere kan tre medlemsstater, herunder formandskabet, hvis de ønsker det, udpege et medlem af udvælgelseskomitéen.

4. Ved besættelse af stillinger i lønramme 4-6 og stillinger som chefkonsulent i lønramme 7 i henhold til vedtægtens artikel 45 og bilag 1 består udvælgelseskomitéen af en vicedirektør, som er formand for udvælgelseskomitéen, chefen for personaleafdelingen og chefen for den pågældende afdeling. Endvidere kan to medlemsstater, herunder formandskabet, hvis de ønsker det, udpege et medlem af udvælgelseskomitéen.

5. Hvert formandskab bestemmer i begyndelsen af hvert halvår ved lodtrækning, hvilke andre medlemsstater der kan være repræsenteret i udvælgelseskomitéen under dets formandskab i overensstemmelse med stk. 3 og 4.

6. Ved besættelse af stillinger i lønramme 7-13 (undtagen stillingerne som chefkonsulent) i henhold til vedtægtens artikel 45 og bilag 1 består udvælgelseskomitéen af en vicedirektør eller dennes befuldmægtigede, som er formand for udvælgelseskomitéen, en repræsentant for personaleafdelingen og chefen for den pågældende afdeling. Endvidere kan formandskabet, hvis det ønsker det, udpege et medlem af udvælgelseskomitéen.

▼B

7. Udvælgelseskomitéen bestemmer, om direktøren skal udpege en ekstern ekspert til udvælgelseskomitéen for at tage sig af de tekniske spørgsmål i forbindelse med besættelsen af en bestemt stilling.

8. Hvis det viser sig, at et medlem af udvælgelseskomitéen har et personligt forhold til en af ansøgerne til en stilling ved Europol, deltager vedkommende ikke i udvælgelsesproceduren. I sådanne tilfælde henstiller udvælgelseskomitéen til direktøren, at den pågældende erstattes med en anden.

9. I tilfælde af stemmelighed i udvælgelseskomitéen er formandens stemme udslagsgivende.

10. Personaleudvalget underrettes om alle ledige stillinger og udvælgelsesprocedurer.

11. Personaleafdelingen varetager udvælgelseskomitéens sekretariatsfunktion og andre administrative funktioner i tilknytning til udvælgelsesprocedurerne.

Artikel 3

1. For hver ledig stilling udarbejder Europol et stillingsopslag med en detaljeret beskrivelse af stillingens karakter, herunder vederlag, de opgaver, der skal udføres, og de kvalifikationer og færdigheder samt den erfaring, der kræves.

Det skal specifikt angives i stillingsopslaget, at ansøgerne skal indgive deres ansøgninger skriftligt ledsaget af et curriculum vitæ.

Stillingsopslaget skal også indeholde oplysninger om den sikkerhedsundersøgelse, som de ansøgere, der udvælges, skal gennemgå i overensstemmelse med klassificeringsbestemmelserne i artikel 31 i Europol-konventionen.

2. En ledig stilling ved Europol skal opslås i alle medlemsstater.

Europol underretter de nationale Europolenheder om alle ledige stillinger ved Europol. De nationale enheder underretter de relevante organer i deres medlemsstat om den ledige stilling. De kompetente nationale myndigheder er ansvarlige for, at alle organer og alt relevant personale får kendskab til den ledige stilling.

Hvis det drejer sig om en ledig stilling, der også kan besættes af en person, som ikke kommer fra de nationale kompetente myndigheder som beskrevet i artikel 2, stk. 4, i Europol-konventionen, opslås de ledige stillinger også af Europol direkte i De Europæiske Fællesskabers Tidende og sådanne andre medier, som sikrer, at man når ud til et så bredt publikum som muligt i alle medlemsstater.

▼M16

3. Ved enhver besættelse af ledige stillinger tages der hensyn til både interne og eksterne ansøgninger, jf. dog de maksimale ansættelsesperioder, der er fastsat i vedtægtens artikel 6.

▼B

Artikel 4

Ansøgerne anmodes om at sende deres ansøgninger til Europol senest 60 dage efter datoen for offentliggørelsen af det officielle stillingsopslag. Europol sender ansøgerne en bekræftelse af modtagelsen.

Artikel 5

På grundlag af kvalifikationer, erfaring, den søgte profil og eventuel forudgående udvælgelse efter vedtægtens artikel 24 foretager udvælgelseskomitéen en første udvælgelse blandt de modtagne ansøgninger.

I de tilfælde, der er omhandlet i artikel 2, stk. 6, kan udvælgelseskomitéen beslutte at overlade den første udvælgelse til et eller flere af sine medlemmer.

Der skal om muligt udvælges mindst fem og højst tyve ansøgere pr. stilling, som skal besættes, og disse ansøgere vil blive indbudt til at deltage i en skriftlig eller anden prøve, som er relevant for den pågældende stilling. Udvælgelseskomitéen træffer afgørelse om de specifikke krav, der skal stilles.

Artikel 6

Prøven/prøverne udarbejdes af Europols direktør i samarbejde med udvælgelseskomitéen med henblik på at vurdere de særlige kvalifikationer og den særlige sagkundskab, som ansøgerne til den pågældende stilling har. Resultaterne af prøven/prøverne bedømmes af udvælgelseskomitéen, idet der sikres anonymitet.

Artikel 7

Alle ansøgere, der har bestået prøven/prøverne, indkaldes til samtale i udvælgelseskomitéen. Disse samtaler kan også anvendes til at prøve ansøgernes kendskab til Den Europæiske Unions officielle sprog, jf. artikel 30, stk. 2, i Europol-konventionen og artikel 24 i vedtægten.

De spørgsmål, ansøgerne får stillet, må ikke på nogen måde vedrøre ansøgerens familiemedlemmers beskæftigelse eller sociale baggrund.

Artikel 8

Prøverne og samtalerne finder sted i Haag. Rejseudgifter og eventuelle underholds- og hoteludgifter godtgøres efter reglerne i vedtægtens bilag 5.

Artikel 9

Når samtalerne er overstået, opstiller udvælgelseskomitéen en liste over de udvalgte ansøgere på grundlag af de opnåede resultater; listen sendes hurtigst muligt til direktøren.

▼M3

Hvis udvælgelseskomitéen konkluderer, at ingen af ansøgerne er egnet til stillingen, underretter den direktøren, som genopslår stillingen snarest muligt. I sådanne tilfælde kan der fastsættes kortere tidsfrister.

▼B

Artikel 10

Direktøren træffer afgørelse hurtigst muligt efter modtagelsen af udvælgelseskomitéens udtalelse. Han underretter medlemmerne af udvælgelseskomitéen om sin afgørelse.

Direktøren underretter ansøgerne om resultatet af proceduren.

BILAG 3

Arbejdstidsudligning og vederlag for overarbejde

Artikel 1

Ansatte i lønramme 11-13 efter vedtægtens artikel 45 har inden for de grænser, der er fastsat i vedtægtens artikel 33, ret til arbejdstidsudligning eller vederlag for overarbejde efter følgende regler:

a) Hver overarbejdstime giver ret til halvanden times frihed som arbejdstidsudligning; hvis overarbejdet finder sted mellem kl. 22 og kl. 7 eller på en søndag eller officiel fridag, skal den kompenseres med to timers frihed; ved arbejdstidsudligning for overarbejde skal der tages hensyn til tjenestens krav og den ansattes ønsker.

b) Hvis det af tjenstlige grunde ikke er muligt at foretage arbejdstidsudligning inden for to måneder efter udløbet af den måned, i hvilken overarbejdet blev udført, bevilger direktøren vederlag for de overarbejdstimer, for hvilke der ikke er foretaget arbejdstidsudligning, svarende til 0,578 % af den månedlige grundløn for hver overarbejdstime på grundlag af den under litra a) fastsatte ordning;

c) Arbejdstidsudligning eller vederlag for overarbejde ydes kun, når den ekstra tjenesteindsats har varet mere end 30 minutter.

Artikel 2

Rejsetid i forbindelse med tjenesterejser (såvel ud- som hjemrejse) anses ikke som overarbejde efter dette bilag. Arbejdstimer, der på tjenesterejsestedet udføres ud over den normale arbejdstid, kan efter direktørens afgørelse kompenseres ved arbejdstidsudligning eller vederlag, alt efter tilfældet.

BILAG 4

Ferie og orlov

INDHOLDSFORTEGNELSE AFDELING 1: Årlig ferie AFDELING 2: Tjenestefrihed AFDELING 3: Rejsedage

AFDELING 1

Årlig ferie

Artikel 1

I det år, hvor tjenesten tiltrædes eller fratrædes, giver hver hele måneds tjeneste ret til to og en halv arbejdsdags ferie. Har tjenestetiden været af kortere varighed end én måned, gives der ferie i to dage for over 15 dage og én dag for 15 dage eller derunder.

Artikel 2

En ansat kan efter ønske og under hensyn til tjenestens krav tage den årlige ferie samlet eller delt. Ferien skal dog mindst omfatte en periode på to sammenhængende uger. Ansatte, der tiltræder tjenesten, kan først tage ferie tre måneder efter deres tiltræden; under særlige, velbegrundede omstændigheder kan de dog efter tilladelse fra direktøren tage ferie inden udl